Det skrev pressen i 2018 — DSL - Det Danske Sprog- og Litteraturselskab\nDet skrev pressen i 2018 Det skrev pressen om Det Danske Sprog- og Litteraturselskab i 2018 https://dsl.dk/newsitems/det-skrev-pressen-i-2018 https://dsl.dk/@@site-logo/dsl-log.png\nDet skrev pressen i 2018\nDet skrev pressen om Det Danske Sprog- og Litteraturselskab i 2018\nHerunder er et lille udpluk af hvad pressen skrev om Det Danske Sprog- og Litteraturselskab i 2018. Se mere af presseomtalen.\nOm Seebergs Rejsen til Ribe og Halvdelen af natten\n»See-saw-berg. Den tekstkritiske Peter Seeberg-udgave forsætter med at autorisere Seeberghedens saltsydende suverænitet i et aldeles useebergsk højt tempo.«\nLars Bukdahl, Weekendavisen, 20. juli 2018\nOm Herman Bangs forfatterskab. En annoteret bibliografi\n»Bibliotekar René Herring har omhyggeligt kortlagt alt, hvad Herman Bang fik trykt, fra de mindste strøtanker til store romaner som »Stuk« og »Ludvigsbakke« . Det er et fantastisk flot arbejde, støttet af Veluxfonden. Det vil få varig betydning for al fremtidig forskning i det moderne gennembrud og i Herman Bangs forfatterskab.«\nPer Dahl, Standart, maj 2018\nOm Holbergs Epigrammer\n»med Peter Zeebergs glitrende, nye fordanskning af 791 ud af Holbergs i alt 939 epigrammer, har vi fået et helt batteri af slagkraftige, sjofle, rå, vittige og spydige sentenser til alle de kommende festtaler.«\nMikkel Bruun Zangenberg, Weekendavisen, 10. august 2018\n»I denne uundværlige ordbog, som 100.000 personer hver dag slår op i på nettet, kan vi alle sammen nyde de 1.685 nye opslagsord, der i torsdags kom med i ordbogen. Nu kan man altså muntre sig med at slå ’citronrytter’, ’dimorfi’ og ’mirin’ op, for det er tre af de nye ord, som er tilføjet (...)«\nMarianne Rathje, Politiken, 18. juni 2018\nOm udgivelsen af Dansk Sproghistorie, bind 2\n»Den nye danske sproghistories bind to er kommet. Forventningerne er store, og lad det være sagt med det samme: Det er et gedigent værk der kommer, en bog som alle med interesse for sproget, dets historie og struktur kan have virkelig glæde af.«\nHenrik Jørgensen, Danske Studier 2018\nOm N.F.S. Grundtvigs Nyaars-Morgen i serien Danske Klassikere\n»Dansk litteraturs vældigste digt »Nyaars-Morgen« i gennemarbejdet genudgivelse«Kristian Østergaard, Kristeligt Dagblad, 22. september 2018\nOm færdiggørelsen af Holberg · Ludvig Holbergs hovedværker\n»Lyksaglighed. Ny pragtudgave af Holbergs hovedværker er med udgivelsen af det 22. bind bragt til ende. (...) Det må have været en næsten umulig opgave hen over små 300 års afstand at modernisere Holberg uden at forfladige og forvanske ham. På holbergsskrifter.dk har vi nørdernes og eksperternes ekstremt detaljerige, historisk-kritiske udgave, kvit og frit. Men på papir har alle vi andre nu mulighed for at møde Holberg på ny. Og takket være gode fondes generøse og livsvigtige støtte kan alle bind erhverves for en særdeles rimelig sum. Det betyder, at Holberg nu er her helt og holdent. Det er en fest, det er en glæde, det er en lykke.«\nMikkel Bruun Zangenberg, Weekendavisen, 28. september 2018\nOm Peter Seebergs Fugls føde\n»Fugls føde« udkom (...) første gang i eksistentialismens storhedstid. Det virker dog ikke som en støvet klassiker. Tværtimod. Den har med sit appel til engagement bud til vor tid.«\nKristian Østergaard, Kristeligt Dagblad, 8. december 2018


Talenttilbud - Allerød Gymnasium\nHar du talent , har du på AG mulighed for at dyrke det gennem vores eksterne samarbejder.\nSom noget nyt i år afholder Allerød Gymnasium den internationale sprogtest Cambridge English Advanced, der er anerkendt som adgangsgivende på 20.000 skoler og universiteter rundt om i verden, og som opfylder sproglige visum-krav til eksempelvis ophold i USA. Skolen sørger for certificeret undervisning, der i løbet af et skoleår gør de deltagende elever klar til selve testen.\nKontakt Hanne Verge Larsen (HVL) for yderligere information.\nAG sender hvert år 3 elever til Akademiet for Talentfulde Unge (ATU). ATU er et ekstra tilbud til de gymnasieelever, som gerne vil lære mere i fællesskab med andre vidensentusiaster fra andre skoler. Akademiet er et 2-årigt akademisk program, som dækker hele fagrækken, og afvikles sideløbende med gymnasiet. Du skal således stadig følge den daglige undervisning på AG. På Akademiet følger du en række obligatoriske seminarer, som ligger ca. 1 gang hver 4.-5. uge. Seminarerne varer ca. 4 timer og ligger – som oftest – efter skoletid fra omkring kl. 16-20. På seminarerne vil du fx kunne høre spændende foredrag af dygtige professionelle forskere, og du vil blive udfordret fagligt gennem workshops og opgaver, som du løser i grupper med de andre akademideltagere.\nProjekt Forskerspirer er et landsdækkende tilbud under Københavns Universitet til gymnasieelever med stort fagligt overskud.\nProjektet giver deltagerne mulighed for at fordybe sig i et emne og udarbejde forslag til et forskningsprojekt. Man kan lave projekter inden for alle fagområder, og der er mange muligheder inden for både humaniora, naturvidenskab, samfundsvidenskab og sundhedsvidenskab. AG har deltaget i projekt forskerspirer i de seneste tre år.\nKontakt Stine Weisbjerg (SWE) for yderligere information.\nUd over de særlige talentprogrammer deltager elever fra AG altid i konkurrencer som fx DM i sprog, matematikkonkurrencen Georg Mohr, olympiader i sciencefagene og oversættelseskonkurrencen Juvenes Translatores.\nDerudover støtter vi også elever, der tager på Matematik eller Sprog Camps.


Få gode råd og vejledning til at skabe den perfekte have | Lavselvguiden.dk\nHar du ønsker til din have mindre tilføjelser eller fjernelser eller måske en hel omlægning af haven? Der kan være mange overvejelser, man skal gøre sig, inden man påbegynder et haveprojekt. Herunder er der listet de vigtigste overvejelser, du bør gøre dig, når du vil skabe den perfekte have.\nSom en start er det en rigtig god idé at sætte sig ned og finde ud af, hvad man egentlig ønsker at få ud af sin have. Ønsker du en have med masser af frugter, bær og krydderurter – eller ønsker du i højere grad en have, der er nem at vedligeholde? Skal haven være børnevenlig, eller skal den være fyldt med farverige, smukke blomsterbede? Uanset hvad dine ønsker er, så er det godt at få skrevet sine ideer ned. På den måde kan du skabe et overblik over, hvad du egentlig ønsker af din kommende have.\nKan jeg selv klare arbejdet?\nDet store spørgsmål for mange er, om de selv kan stå for at ordne haven, eller om de skal have hjælp af havearkitekter. Her skal du overveje, om du egentlig kan løfte den opgave, du har sat dig for. Det vigtigste er, at du får en have, som du får stor gavn af for fremtiden. Vær derfor realistisk og find en professionel havearkitekt, som du er sikker på kan varetage opgaven. Havearkitekten kan komme med en overskuelig haveplan og komme med kreative inputs, som du ellers ville være foruden. Havearkitekten sikrer også, din have matcher dine krav til vedligeholdelse.\nHvordan bør du gå i gang?\nMan kan gribe havearbejdet an på forskellige måder, men der er en måde, som er mest hensigtsmæssig. De fleste begynder ofte med at plante store blomster bede som første led, men så er der mange, der ikke kommer videre efter dette trin. Start derfor med havens grundlag: terrasser, stier, træer og lignende, der fylder meget i haven. Når du har styr på de større projekter, er det nemmere også at få ordnet de mindre, hyggelige projekter.\nHave Anlæg Anlægsgartner


Kontrolafgift på 375 kr. for manglende zone på periodekort. - PDF Gratis download\nDownload "Kontrolafgift på 375 kr. for manglende zone på periodekort."\n1 1 AFGØRELSE FRA ANKENÆVNET FOR BUS, TOG OG METRO Journalnummer: Klageren: XX på vegne YY 3460 Birkerød Indklagede: Movia CVR.: Klagen vedrører: Kontrolafgift på 375 kr. for manglende zone på periodekort. Ankenævnets sammensætning: Nævnsformand, landsdommer Tine Vuust Bjarne Lindberg Bak Ingrid Dissing Lise Bjørg Pedersen Torben Steenberg SAGSFREMSTILLING: Klageren reklameret til indklagede: Den 11. februar Klagegebyr modtaget i ankenævnet: Den 19. februar Sagens omstændigheder: Klagerens søn, der er 14 år, har skolekort med zonerne 61 og 70. Sønnen går i skole i Kokkedal, som ligger i zone 70/80 og er bosiddende i Birkerød, der ligger i zone 71. Ifølge klageren afleverer hun hver morgen sønnen i Holte, hvorfra han tager bussen til Kokkedal. Sønnen rejser den modsatte vej om eftermiddagen. Den 18. januar 2013 havde klageren ikke mulighed for at sætte sønnen af i Holte, hvorfor han tog bussen fra Birkerød station til Kokkedal. På turen var der kontrol af sønnens rejsehjemmel og da hans skolekort ikke indeholdt zone 71, og han ikke på anden vis havde billetteret til denne zone, blev han pålagt en kontrolafgift på 375 kr. Klageren anmodede samme dag Movia om annullering af kontrolafgiften med henvisning til sønnens alder, og at han ved påstigningen havde forvist skolekortet til buschaufføren, som ikke havde kommenteret den manglende zone, samt at sønnen ved kontrollen havde tilbudt at betale for den manglende zone. Klageren klagede desuden over kontrollørens opførsel overfor sønnen. Den 13. februar 2013 afviste Movia klagerens anmodning med henvisning til selvbetjeningsprincippet og gjorde opmærksom på, at såfremt man rejser en anden rute end man plejer, kan man søge hjælp ved chaufføren eller på køreplanstavlerne ved stoppestederne, og at det ikke er muligt at\n2 2 købe en tilkøbsbillet, når kontrolløren først er kommet på bussen. Movia beklagede desuden, at sønnen havde følt kontrolløren havde svaret ham flabet. PARTERNES KRAV OG BEGRUNDELSER: udsnit af zonekort Klageren: Ønsker kontrolafgiften annulleret og har til støtte herfor gjort gældende, at ved forevisning af sønnens periodekort til buschauffør blev der ikke gjort opmærksom på, at dette ikke var dækkende, men i stedet udstedt en kontrolafgift uden hensyntagen til sønnens alder m.v., at det drejer sig om et barn på 14 år, at han var i besiddelse af et gyldigt 2-zoners periodekort, at han på intet tidspunkt havde i sinde at snyde, at han handlede i god tro, idet han ikke var klar over, at et 2-zoners periodekortet ikke dækker alle 2 zoner-ture, men kun 2 specifikke zoner, at hun har forståelse for, at man slår ned på passagerer, som bevist prøver på at snyde ved at køre på et ugyldigt kort/udløbet kort men det er jo ikke tilfældet her, at Movia stiller store krav til et barn, idet de/buschaufføren fraskriver sig alt ansvar og forventer, at barnet kan handle som et voksent individ, samt\n3 3 at der er underligt, at man fra Movias side IKKE behandler barnet med respekt, som de helt sikkert ville gøre, såfremt han havde været voksen, - herunder hentydes til den MEGET DÅRLIGE OPFØR- SEL fra kontrollantens side han ville ALDRIG have været så arrogant og flabet overfor et voksent menneske - som han var overfor sønnen! Indklagede: Fastholder kravet om betaling af kontrolafgiften og har til støtte herfor gjort gældende, at i følge Movias rejseregler skal passageren have gyldig kort/billet til hele rejsen fra rejsens begyndelse. Passageren skal selv sikre sig, at kort/billet er stemplet korrekt og gælder til hele rejsen, at når passageren skal rejse en anden rute end den periodekortet er udstedt til, er der mulighed for at gå ind på rejseplanen.dk og se hvad rejsen koster, at fra Birkerød Stadion til Kokkedal skole skal man rejse i zone 70 og 71. Klagerens søns kort var kun gyldigt til zone 61 og 70, og kontrollen foregik i zone 71. Man kan inden påstigning se på zonetavlen, som er opsat på stoppestedet, se, at det er zone 71, og endelig kan man se zonen på displayet i bussen, at chaufførens opgave er primært er at køre bussen og overholde køretiden i henhold til køreplanen. Chaufføren skal sælge billetter og vejlede kunderne indenfor de gængse billettyper, at klageren i sin indsigelse 11. februar 2013 skriver, at sønnen ikke havde været i dialog med chaufføren, men blot vist sit kort til chaufføren. Hvis man skal have hjælp til billetkøb, må man spørge chaufføren direkte, da chaufføren kun skal tage stikprøve kontrol af passagerenes kort og billetter, at efter indsigelsen er der foretaget en høring af kontrolløren, som har foretaget kontrollen. Kontrolløren oplyste til den konkrete sag, at sønnen ikke oplyste, at han havde spurgt chaufføren til råds om billettering. Han tilbød at købe en ekstra billet, men dette var for sent, når kontrollen var steget på bussen, samt at Movias kontrollører har en fast procedure, at de noterer på afgiften om passageren har forespurgt chaufføren til råds. Kontrolløren gør passageren opmærksom på dette. På den konkrete kontrolafgift er der krydset nej til, at klagerens søn skulle have spurgt chaufføren af den pågældende bus til råds om billettering. Kontrolløren har derfor ikke haft mulighed for at få en eventuel fejl verificeret hos chaufføren af den pågældende bus. BILAG TIL SAGEN: Kopi af kontrolafgiften. Kopi af parternes korrespondance. ANKENÆVNETS BEMÆRKNINGER: Retsgrundlaget: Det følger af lov om trafikselskaber 29, stk. 1, at trafikselskabet kan fastsætte kontrolafgift og ekspeditionsgebyr for passagerer, der ikke foreviser gyldig rejsehjemmel (billet eller kort). Af Movias rejseregler fremgår det, at passageren ved rejsens begyndelse skal være i besiddelse af gyldig billet eller kort og selv skal sikre, at stemplingen (zonenummer, dato, klokkeslæt m.v.) er\n4 4 korrekt. Hvis man ikke har gyldig billet eller kort, når man bliver kontrolleret, skal man betale en kontrolafgift på 750 kr. Billetter og kort skal vises til chaufføren, når man står på bussen og til kontrolpersonalet, når det forlanges. Passageren skal fortælle chaufføren, hvor han/hun skal hen, hvis chaufføren skal hjælpe med korrekt billettering. Den konkrete sag: Klagerens søns skolekort var gyldigt til zone 61 og 70, og han kunne derfor ved kontrollen - i zone 71 - ikke forevise gyldig rejsehjemmel. Kontrolafgiften blev derfor pålagt med rette. Ved køb af periodekortkort opnås en rabat, som er betinget af, at kortet har begrænset gyldighed til de specifikke zoner, som er påført på selve kortet, og som passageren har oplyst ved køb af kortet. Det er derfor ikke antallet af zoner på periodekortet, der er afgørende for, hvor mange zoner man skal tilkøbe, hvis kortets zoner ikke dækker rejseruten, men derimod de specifikke zoner. Klageren har ved bestilling af sønnens skolekort valgt to zoner, der ikke inkluderede rejse fra Birkerød i zone 71, idet kortet normalt alene blev anvendt på rejse mellem Holte og Kokkedal. Ankenævnet finder, at klagerens søn i en situation som den foreliggende, hvor sønnens rejse afveg fra hans sædvanlige rute, selv må bære ansvaret for at undersøge, om kortet er gyldigt til den ændrede rute. Dette kunne fx være gjort ved at spørge chaufføren om kortets gyldighed. Det følger af Movias rejseregler, at passageren aktivt skal spørge chaufføren om hjælp med billetteringen, hvis denne skal hjælpe. Klagerens søn spurgte ikke chaufføren om hjælp, hvorfor ankenævnet finder, at chaufføren ikke skal bære ansvaret for, at sønnen ikke havde gyldig rejsehjemmel. Det bemærkes, at pligten til at betale kontrolafgift ikke er betinget af, om passageren har forsøgt at unddrage sig betaling. Dette er et område med stor mulighed for omgåelse af reglerne, hvorfor ankenævnet ikke finder, at der er grundlag for at fravige reglerne om, at passageren selv bærer ansvaret for korrekt billettering. Sønnens alder har ikke betydning for bedømmelsen af forholdet, og ankenævnet bemærker, at det er forældrenes/værgens ansvar at instruere børnene i at foretage korrekt billettering, fx ved at spørge chaufføren. På den baggrund finder ankenævnet, at der ikke har foreligget sådanne særlige omstændigheder, at klageren skal fritages for kontrolafgiften. Ankenævnet træffer herefter følgende AFGØRELSE: Movia er berettiget til at opretholde kravet om klagerens betaling af kontrolafgiften på 750 kr. Beløbet skal betales inden 30 dage jf. ankenævnets vedtægters 15. Da klageren ikke har fået medhold i klagen, tilbagebetales klagegebyret ikke, jf. 26, stk. 4, modsætningsvist. Hver af parterne kan anlægge sag ved domstolene om de forhold, som klagen har vedrørt.\n5 5 Klageren henvises til at søge yderligere oplysning om eventuel bistand i forbindelse med sagsanlæg på og /eller eget forsikringsselskab om eventuel forsikringsretshjælp. På ankenævnets vegne, den 27. juni Tine Vuust Nævnsformand


Espressomaskine | Køb espressomaskiner fra Nespresso\n218 - 10000 kr\nEspressomaskinen er en nødvendig forudsætning for mange populære kaffedrikke, såsom latte, cortado, cappuchino, flat Mere\nEspressomaskine Der er 31 varer\nCitiz Single fra Nespresso. Citiz Single har et tryk på 19 bar, og med en perfekt vandtemperatur kan den udtrække mest smag og aroma fra kapslen. Det tager cirka 25 sekunder for espressomaskinen at brygge en kop kaffe, og de brugte kapsler føres automatisk i en beholder. Maskinen har automatisk slukfunktion - efter 9 minutter uden...\nLattisma Touch kaffemaskine fra Nespresso. Maskine kombinerer flot design og kvalitet. Den har en række fordele bl.a.: Forprogrammerede klassiske kaffeopskrifter med mulighed for at eksperimentere med egne blandinger Opvarmning på bare 25 sekunder Vandtank på 0,9 liter Vandbeholder på 0,35 liter...\nProdigio, en spændende og revolutionerende nyhed fra Nespresso. Den ’intelligente’ maskine Prodigio styres nemt og hurtigt, via bluetooth og en app på din smartphone! Mulighederne er mange og udover at brygge kaffe, kan appen også gøre opmærksom på fx manglende kapsler, tid til afkalkning,...\nLattisma Touch kaffemaskine fra Nespresso. Maskine kombinerer flot design og kvalitet. Den har en række fordele bl.a.: Forprogrammerede klassiske kaffeopskrifter med mulighed for at eksperimentere med egne blandinger Opvarmning på bare 25 sekunder Vandtank på 0,9 liter Vandbeholder på 0,35 liter Automatisk...\nLattissima Pro espressomaskine fra Nespresso. Maskinen, som kombinerer flot design og kvalitet. Latissima Pro har en simpel touchscreen, som gør det nemt at tilberede op til flere forskellige mælkebaserede slags kaffe. Læs betingelserne for Nespresso-kampagnen her\nNespresso Prodigio & Milk, titanium\nProdigio med mælkeskummer, en spændende og revolutionerende nyhed fra Nespresso. Den ’intelligente’ maskine Prodigio styres nemt og hurtigt, via bluetooth og en app på din smartphone! Mulighederne er mange og udover at brygge kaffe, kan appen også gøre opmærksom på fx manglende kapsler, tid til...\nNespresso Essenza, mini, ruby red\nSage espressomaskine, stål\nEspressomaskine med integreret kværn og 18 indstillinger.\nKitchenAid Artisan espressomaskine, creme\nArtisan espressomaskine fra KitchenAid. Maskinen har to uafhængige bryggekedler, hvilket giver en optimal brygning og ydelse og ingen ventetid mellem brygning og skumning.\nKitchenAid Artisan espressomaskine, rød\nKitchenAid Artisan espressomaskine, medallion silver\nEspresso fashion 6 kop, sort\nSort Espresso fashion 6 kop.\nBolig Køkkenudstyr Køkkenmaskiner Til kaffe / espresso Espressomaskine


Migræne og smerter\nJeg har selv levet med spændingshovedpine og migræne siden 1998 og har på egen krop erfaret hvad kroniske smerter gør ved krop, sind og ånd. Jeg arbejder i NIRAS, som sekretær/assistent, men det er kun fordi jeg har arbejdet med min migræne og den dybere problematik omkring det, at jeg har bevaret mit job. Via åbenhed og samtale med de rigtige arbejdskolleger, ledere samt familie lever jeg i dag et rigt og normalt liv.\nI min fritid tager jeg ud som frivillig foredragsholder for Migræne- og hovedpineforeningen, hvor jeg er medunderviser og blandt andet underviser i, hvordn vi kan lære at leve med migrænen/smerten som følgesvend i stedet som en fjende. Desuden er jeg speaker hos Maxmee, hvor jeg fortæller om at leve med migræne.\nPå egen krop har jeg selv erfaret, at en kombination af afslappende kropsbehandling og samtale kan hjælpe med at lindre de fysiske og psykiske smerter og med udgangspunkt i min egen erfaring og i mine uddannelser som lægesekretær, psykoterapeut og undervisning i Acceptance and Commitment Therapy, kan jeg tilbyde:\n½ times indledende samtale, hvor vi klarlægger din smerte. Derefter ½ time kropsbehandling, hvor du mærker din krop og får teknikker til at give mere slip på den stærke kontrol, som oftest følger med smerten. Til sidst ½ times opfølgende samtale\nHvis du er medlem af migræne- og hovedpineforeningen får du 15% rabat på behandlingerne. Du skal blot oplyse dit medlemsnr. når vi mødes.\nSpeaker hos MaxMee


Medie: Jagten på norske ingeniører årgang 2013 er gået ind\nJagten på ingeniører i Norge er nu så intens, at hver ingeniørdimittend står med 1,67 jobtilbud på hånden i gennemsnit inden de er færdiggudannede. Jagten på årgang 2013 er allerede gået ind, skriver Ingeniøren.\nOffentliggjort: 15.08.12 kl. 14:18\nNorske virksomheder kæmper om ingeniørdimittenderne, og det betyder, at nyuddannede ingeniører kan vælge mellem tilbud om fast arbejde fra flere arbejdsgivere. Således har de norske ingeniørdimittender i gennemsnit fået 1,67 jobtilbud fra de sultne arbejdsgivere.\nDet fremgår af en arbejdsmarkedsundersøgelse, som den norske studenterorganisation Teknologiporten har foretaget, skriver Teknisk Ukeblad online ifølge Ingeniøren.\nLige nu mangler der cirka 16.000 ingeniører på det norske jobmarked.\nHos den norske rådgiver Multiconsult har de nyansat 100 medarbejdere pr. 1. august, og ifølge sektionsleder Sigmund Tøien vil tendensen fortsætte.\n»Vi er så småt begyndt at tænke på, hvilke afgangsstudenter som vil være interesseret i at arbejde hos os til næste år. Kampen om de studerende i 2013 er allerede i gang,« siger han til Teknisk Ukeblad online.\nI Norge kan de ombejlede norske ingeniørdimittender se frem til en årsindtægt på i snit 476.000 norske kroner (480.760 danske kroner). Til sammenligning tjente den yngste ingeniørårgang ifølge IDAs seneste lønstatistik (september 2011) i snit 414.312 danske kroner årligt, skriver Ingeniøren.\nNorske skibsværfter vælter sig i nye ordrer


Køb Eftermiddagste sæt i træ fra Mamamemo her\nMamamemo Eftermiddagste sæt - Royal i træ\nVejledende udsalgspris Tilbudspris 189,00 dkk Normalpris 249,00 dkk\nMamamemo Spisestel Royal i træ\nSå er der lagt op til den hyggeligste eftermiddag.\nMed de fineste royale kopper og tallerkener fra Mamamemo kan prinsen eller prinsessen nu servere lækre og friskbagte flødeskumskager.\nOm det er for mor og far eller vennerne er der med dette skønne sæt er lagt op til mange timers sjov rolleleg.\nRolleleg er med til at udvirke fantasien hos børn.Børns sociale færdigheder udvirkes i sammenspil andre børn.\nSættet indeholder, 10 dele:\nSe hele udvalget af Legemad


Sikkerhed uden våben i Yemen v/ Siris Hartkorn – Barselsakademiet\nSikkerhed uden våben i Yemen v/ Siris Hartkorn\nTag din baby under armen til endnu et spændende foredrag i Barselsakademiet – eller se med hjemme fra stuen, når foredraget streames live.\nDen 6 april er Siris Hartkorn undtagelsesvist i Danmark. Til hverdag arbejder og bor hun nemlig i et af verdens mest kriseramte lande, Yemen, hvor hun i snart 10 år har arbejdet for og med at skabe sikkerhed uden at bruge våben.\nDet har hun med sikkerhedsvirksomheden Safer Yemen, som i dag er landets største i branchen.\nKrigen i Yemen kaldes verdens største humanitære katastrofe, og den har fået flere millioner på flugt.\nHør Siris fortælle om sit utrolige arbejde og sin store fascination af Yemen, som hun rejste til og bosatte sig i allerede i starten af sine 20’ere.\n« Esther Kjeldahl: Vi er sammen om at mærke det\nKnud Romer og Pigen i Violinen »


Video: JEG LAVER SPINAT- OG LAKSETÆRTE | PERNILLES KØKKEN 2021, Juli\n10 (12 ounce) poser frisk blad spinat eller 8 (10 ounce) kasser med frosset spinat, hakket\n1 pund malet svinekødpølse\n10 stængler selleri, hakket\n1 hvid løg, hakket\n5 fed fersk hvidløg, hakket\n1/2 kop frisk eller dåse kyllingebuljong\n1 tsk malet nelliker\n1 (15 ounce dåse) mellemstore sorte olivenolie\nVask spinat (trim stængler, hvis du bruger friske klaser), og tøm den godt. I en foodprocessor, hak spinat til omtrent på størrelse med konfetti. Sæt i dørslag i brugbare mængder for at presse al mulig væske ud.\nOver middels varme, brun det jordede oksekød og pølse, cirka 15 minutter. Tilsæt hakket selleri, løg og hvidløg. Fortsæt med at lave mad, indtil grøntsager er gennemsigtige, cirka 5 minutter. Sørg for at dræne al fedt.\nI en stor blandeskål skal du kombinere hakket spinat med kogt kød og bland grundigt. Tilsæt 1/2 kop buljong. Krydre blandingen med kanel, nelliker, krydderier, salt og peber. Tilføj drænet oliven. Spe i 2 1/2 quart gryderet, og dæk med låg. Bages i 1 til 1 1/2 time.


BrandFactory - Essie\nL'Oréals Essie slog salgsrekord i Magasin\nAvenue skaber blikfang\nNår man skal lancere en nyhed – om det er en ny farve, duft eller sæsonvare – handler det om at skille sig ud fra mængden og blive set. Med mange subbrands og nyheder i sortimentet kender L'Oréal alt til dén del af markedsføringen, og det var derfor oplagt for dem at vælge Magasin på Kongen Nytorv, da Essies nye sæsonfarver indenfor neglelak skulle promoveres.\nØnsker du også at øge dit salg?\nKampagne i eksklusivt look\nMed et sommerligt look med flotte, kunstige blomster kom de eksklusive podier og loftsskilte virkelig til deres ret og skabte et unikt blikfang for de forbipasserende.\nEn hilsen fra L'Oréal\nDet er trods alt ikke hver dag, at der sættes salgsrekorder, så folkene fra Essie var da også hurtige til at tage fat i BrandFactorys koordinator bag projektet med rosende ord: »Hej Morten, jeg vil bare sige en million gange tak for hjælpen med essie-udstillingen. Det ser fantastisk ud, og jeg sætter stor pris på jeres hjælp med blomster osv. Resultatet taler også for sig selv: Det er den bedste uge for Essie i Magasin NOGENSINDE! Så virkelig godt«.\nØget fokus med få virkemidler\nSom kreativ sparringspartner går vi ind og rådgiver om, hvilke visuelle virkemidler der kan få jeres budskab eller kampagne til at stå ud og tiltrække målgruppens opmærksomhed – og herigennem øge salget. Vi har gennem mange år opbygget kampagne-avenuer og frontstande og har stor viden om, hvordan man får simple materialer til at fremstå udtryksfuldt og gå hånd i hånd med produktet, så alt fremstår flottes muligt. Og med størst mulig effekt.


Leasing af bil til private | privatleasing hos mfabiler.dk - leasing af bil.\nPrivatleasing eller køb? Der er mange gode grunde til at privatlease frem for at låne til din nye bil.\nPrivatleasing er en enkel og let måde at anskaffe bil på - og det er nemt og sikkert. Med privatleasing har du fuld råderet over bilen, og du kender alle omkostninger. Der kommer ingen uforudsete omkostninger - det giver tryghed.


Odds tip Færøerne - Aserbajdsjan 11/10/18\n> faeroerne vs aserbajdsjan nations league d\nNations League D − 2018/2019 − Gruppe 3\nodds tip & odds sammenligning 11/10/18 Færøerne - Aserbajdsjan\nOdds tip til kampen mellem Færøerne og Aserbajdsjan i runde 3 af Nations League D 2018/2019. Kampen spilles på Tórsvøllur den 11.10.2018 kl 20:45.\nStatistik & tips Færøerne - Aserbajdsjan\nAserbajdsjan har tabt eller spillet uafgjort i 8 ud af deres seneste 10 kampe.\nMålscore: 871 Index\nDer er scoret over 1,5 mål i 6 af Færøerne's seneste 10 kampe.\nDer er scoret over 1,5 mål i 7 af Aserbajdsjan's seneste 10 kampe.\nDer er scoret under 3,5 mål i 8 af Færøerne's seneste 10 kampe.\nDer er scoret under 3,5 mål i 8 af Aserbajdsjan's seneste 10 kampe.\nFærøerne præstation i de sidste 10 hjemmekampe\nAserbajdsjan præstation i de sidste 10 udekampe


Aalestrup-politiker er skiftet fra S til SF\nRasmus Vetter: - Jeg har overvejet at skifte parti i lang tid\nAALESTRUP: Mindre end tre måneder efter valget til byrådet i Vesthimmerlands Kommune har Aalestrup-politikeren Rasmus Vetter meddelt, at han skifter fra Socialdemokratiet til SF.\nDet er tilsyneladende en beslutning der har været på vej i lang tid.\n- Jeg har overvejet det længe, og det har ikke været en hurtig beslutning. Mit livssyn og mine holdninger er bare mere ovre hos SF nu, og jeg tror ikke, der var kommet noget godt ud af at blive i S-gruppen i de kommende fire år, siger Rasmus Vetter, der medgiver, at det kan se lidt mærkeligt ud at skifte mindre end tre måneder efter valget tirsdag, 16. november.\nHan ærgrer sig over timingen, og siger, at det skulle være sket op til valget. Om årsagen til skiftet peger Rasmus Vetter i retning af den socialdemokratiske landsledelse.\n- Jeg føler, at vores landspolitikere glemte vores kommunale politikere. Jeg tror, at Socialdemokratiet skulle have et smæk, og jeg tror, mange vælgere har tænkt, at vi er blevet for blå. Det var derfor vi fik et smæk over hele landet. Der begyndte tanken om et skifte til SF rigtig at komme. Jeg har aldrig lavet så meget for Aalestrup som i sidste periode, men jeg tror, jeg blev straffet på grund af Socialdemokratiets landspolitik. I partiet tales der om at stå sammen "skulder ved skulder", og hvor var de henne? Andre partier fik stor hjælp. Vi kravler rundt i lygtepælene og sætter valgplakater op for dem til folketingsvalg, og vi ser dem slet ikke. Der tænkte jeg for alvor på at skifte til SF, siger Rasmus Vetter.\nMed sit skifte fra Socialdemokratiet til Socialistisk Folkepartis byrådsgruppe har Rasmus Vetter skabt røre i vandene blandt de to så normalt stærke allierede.\nPå den ene side kan SF glæde sig over nu at være repræsenteret med fire mandater i byrådet der har 27 medlemmer og dermed være lige så store som "storebror" fra S.\nOg på den anden side står en socialdemokratisk partiforening, der efter kommunalvalget havde grund til at føle sig lidt forslået, og nu med Rasmus Vetters farvel måske også lidt forsmået.\n- Vi er da selvfølgelig både i bestyrelsen og i gruppen i byrådet målløse og synes, at det er respektløst over for os, partiforeningen og Rasmus Vetters vælgere, at han så kort tid efter valget vælger at gå over til SF, siger formanden for Socialdemokratiet i Vesthimmerland, Herdis Brix, Aars.\nSom reglerne er kan Rasmus Vetter beholde sin post i beskæftigelsesudvalget, som S forhandlede hjem under konstitueringen, og som partiet altså tilbød Rasmus Vetter.\nDet er en post han tager med sig, og som betyder, at SF nu har to repræsentanter i udvalget og S ingen.\n- Vi synes det havde klædt ham at aflevere sine poster tilbage. Han har sin gode ret til at beholde dem, men det havde klædt ham at gøre det, specielt efter så kort tid, hvor blækket på papiret efter konstitueringen nærmest ikke er tørt endnu, siger Herdis Brix, der ikke ligger skjul på sin skuffelse.\n- Det var en svær pille at sluge, at vi gik så meget tilbage ved valget, og nu sidder vi tilbage med en fire-mands gruppe på størrelse med SFs. Samtidig er det jo noget, der ikke er rart at forholde sig til. Rasmus Vetter har jo været en partikammerat gennem mange år, siger Herdis Brix.\nDer er også lidt vemod hos afhopperen, der har været medlem af Socialdemokratiet, siden han gik ind i politik for omkring 15 år siden.\n- Det er ikke bare noget, man lige gør, men det er det mest ærlige både overfor mig selv og dem, der har stemt på mig. Jeg har fået en god behandling af Socialdemokratiet og Asger Andersen, og han var den første, jeg fortalte det til. Jeg forstår godt, at der kommer kritik, og at man i Socialdemokratiet er sure på mig. Jeg skulle have gjort det inden valget og have haft en bedre dømmekraft, og stillet op for SF.\nJeg plejer at være klar i spyttet - har dårlig samvittighed over at gøre det, og været i tvivl om, hvorvidt jeg skulle gøre det. Theresa Berg hos SF kunne godt mærke, at mine politiske holdninger ligger mere hos SF. Når jeg sad i S-gruppen var det ikke det rigtige sted at sidde, og jeg var begyndt ikke være mig selv, slutter Rasmus Vetter.


40 talstærke træner, fodboldspillere og forældre i Taastrup FC fodboldklub - Blog Indlæg - Blog - peterliljensten\n40 talstærke træner, fodboldspillere og forældre i Taastrup FC fodboldklub havde igår mødt op til et lærerigt foredrag omkring talentudvikling og hvad der skal til for, at blive lige så hurtig som Cristiano Ronaldo. Formålet med mit foredrag er, at lære fodboldspillerne og fodboldtrænerne hvad der skal til for, at de kan blive mentalt og fysisk hurtigere på fodboldbanen. Så det hele ikke kun handler om, at have en fodbold mellem fødder, men træne kroppen til at yde det maksimale.\nJeg tager udgangspunkt i min 15 års erfaring indenfor atletik verden, hvor jeg har løbet imod de bedste i Dammark og gjort mig en masse erfaringer. Det har jeg efterfølgende givet videre til fodboldspillerne og der er lige præcis der, hvor jeg har kunne se en betydelig forbedring i deres hurtighed og speed. Jeg har trænede alt fra U8 til U19 fodboldspillere igennem 6 år, hvor det både har været brede og elite fodboldspillere på højt niveau. Mit foredrag er både målrettede efter brede og elite fodboldklubber, da jeg oplever at der IKKE er noget fokus på løbeskoling og hurtighed genneralt.\nJeg rejser med glæde Danmark rundt og holder mit foredrag, så din fodboldklub og dine fodboldspillere kan blive motiveret og inspireret. Jeg vil gerne sige en stor tak til Taastrup FC for i bookede et foredrag hos mig 🙂🏆 🎯


Kashas baggrund - Psykoterapeut Kasha Hansen med 35 års erfaring\nKasha er uddannet Psykoterapeut, LifeCoach, SE-TraumeTerapeut, Stresscoach, NLP-Træner, Essens- og meditationslærer. Hun har en meget omfattende og alsidig uddannelses-baggrund, som hun har formået at videreudvikle og integrere i sit nuværende arbejde som Terapeut, LifeCoach og Mentor.\nKasha er en af Danmarks mest erfarne undervisere og terapeuter, der kombinerer arbejdet med Essens, nærvær og det “Indre Barns” helbredende kraft. Hun har hjulpet tusindvis af mennesker, parforhold og især også forældre til at hele deres egen smerte, så de ikke ubevidst blev ved med at give den videre til deres børn, ægtefælle eller kæreste.\nHun blev uddannet i 1988- 1990 i Childhood Deconditioning, Mindfulness og “Inner Child work” af bl.a. John Bradshaw og i Osho Commune. Kasha har specialiseret sig i at hjælpe mennesker til selvindsigt, glæde og større selvværd gennem en kombination af nænsomme, men dybt forvandlende processer og redskaber.\n2015-2018 Underviser og supervisor på NLP- Husets 4-årige Psykoterapeut uddannelse, og har også her givet individuelle forløb i Terapi, Coaching, Stresshåndtering, “Indre barn”, Essens og nærværs-træning.\n1987-2015 Ejer og leder af “Center-Oasen, Vækstcentret for Personlig og spirituel udvikling”. Kursus- og foredragsvirksomhed indenfor Terapi, Coaching, Mindfulness, Stresshåndtering, “Indre barn” og Essensarbejde.\nKasha har i mere end 30 år givet individuelle terapi- og coaching sessioner og undervist på kurser og uddannelser i personlig og spirituel udvikling.\nMin spirituelle baggrund er primært formet og inspireret af meditative retreats, kurser og direkte møder med den indiske mystiker Osho, og spirituelle lærere som A.H. Almaas, Sharada Ma, Mooji, Adyashanti og Eckhardt Tolle.\nDe sidste 20 år har jeg modtaget træning i meditation, mindfulness, nærvær, tilknytningstraumer, indre barn og essensarbejde af A.H.Almaas, (spirituel lærer fra USA). Det har haft stor indflydelse på såvel min personlige som spirituelle udviklingsproces.\nDet er baggrunden for at jeg idag er kendt for at have en psyko-spirituel indfaldsvinkel i mit professionelle arbejde som både underviser, coach og psykoterapeut.\nDet vigtigste og mest forvandlende møde jeg har oplevet har været mit møde tilbage i `85 til `90 med den indiske mystiker Osho. Det åbnede mit hjerte og min spirituelle søgen efter ”det inderste”/ ”The inner beloved”, som mange digtere kalder det. Mit liv ændrede sig fundamentalt og blev til en glædesfuld indre rejse, med fordybelse, medfølende klarhed, værdsættelse og taknemmelighed\n2016-2018 Certificeret SOMA – Praktitioner.\n2005 Enneagram Practitioner, Makani International, NLP Huset


Hospitalsindlagt Saddam må i retten - politiken.dk\nHospitalsindlagt Saddam må i retten\nSaddam Hussein blev i går indlagt efter at have sultestrejket i over to uger. Retssagen mod ham fortsætter dog ufortrødent i dag, siger retssagens talsmand.\nInternationalt 24. jul. 2006 kl. 06.10\nRetssagen mod Iraks tidligere leder, Saddam Hussein, fortsætter ufortrødent, selvom hovedpersonen i går blev indlagt på et hospital. Det siger rettens talsmand, Raed juhi.\nSaddams hospitalsophold skyldes følgerne af den sultestrejke, han indledte for nu 17 dage siden. Han får nu frivilligt sondemad og vitaminer. Indlæggelsen har rejst tvivl om, hvorvidt den planlagte retssag mod ham kunne genoptages.\n»Hans tilstand er stabil. Hans helbred er ikke forværret, og han vil blive indkaldt, når retten beslutter at høre ham«, sagde Juhi.\nHospitalsindlæggelsen kommer på et tidspunkt, hvor ex-diktatorens retssag nærmer sig sin afslutning og en kendelse, der kan føre til hans hængning, skriver nyhedsbureauet AP.\nForsvarsadvokater vil boykotte\nSaddams forsvarsadvokater siger, at de vil boykotte retssagens fortsættelse. Saddams forsvarsadvokat, Khalil al-Dulaimi proklamerede i går, at ingen af de tiltalte eller deres forsvarsadvokater vil møde op i retten i dag medmindre retten »møder de minimumskrav, der sikrer en fair retssag de tiltalte«, skriver AP. Det ville Juhi ikke høre tale om.\nChefanklager Jaafar al-Musawi sagde ellers i går til det franske nyhedsbureau AFP, at sultestrejken ikke gør det muligt for eks-diktatoren at møde op i retten.\n»En lægeerklæring har fastslået, at han ikke kan møde i retten i morgen, fordi hans tilstand kræver, at han får lægebehandling«, sagde han.\nRetssagen nærmer sig sin afslutning\nRetssagen bliver ifølge planen i dag genoptaget efter 14 dages pause. Saddam skal først optræde i retten senere på ugen, hvor hans forsvarsadvokater skal præsentere den afsluttende forsvarsprocedure, fordi retssagens andre tiltalte skal høres i dag.\nEt panel på fem dommere skal herefter drøfte en kendelse, som forventes at komme midt i August. Hvis Saddam bliver kendt skyldig, risikerer han at blive hængt.


Superbike-VM: Rea snupper tredje titel i træk – Bike powered by Motorrad\nSuperbike-VM: Rea snupper tredje titel i træk\nSom den første i Superbike-VM’s historie sikrede Jonathan Rea sig søndag sin tredje VM-titel på stribe. Kawa-kørerens opgave på Magny Cours var enkel: Han skulle blot hente 5 point mere end teamkollega Tom Sykes i lørdagens løb 1, så ville ingen kunne indhente ham i sæsonens fem resterende løb. Og Rea leverede i den grad varen. Han dominerede samtlige træninger og snuppede poleposition med en overlegen tid, selv om han styrtede på første omgang i Superpole 2 på den regnvåde og derfor ultraglatte franske asfalt.\nBanen var også våd i lørdagens løb 1, hvor Rea fortsatte sin dominans. Han trak hurtigt fra resten af feltet, hvor flere havde store problemer med det manglende grip. Michael van der Mark styrtede i udgangen ad Adeleide-hårnålen, men kom på hjulene igen og sluttede på 9.-pladsen. Store vanskeligheder var der også for Ducati’s Chaz Davies, som bogstavelig talt skøjtede rundt på grund af en fejl i elektronikken, der spolerede funktionen af traction control og motorbremsestyring og derfor måtte tage til takke med en 10.-plads. Bedre gik det for Davies’ rival i kampen om den samlede 2.-plads i VM, Tom Sykes, der trods den alvorlige håndskade, han pådrog sig på Portimao for 14 dage siden, kørte en 3.-plads hjem. Marco Melandri kom over stregen som nummer to, 16,3 sekunder efter Rea.\nSøndagens løb 2 blev kørt på tør asfalt, men med begyndende smådryppen, og kørslen blev hektisk på de første omgange – måske fordi kørerne ville have mest muligt ud af den tørre asfalt, så længe det varede. Eugene Laverty var for ivrig med gassen og blev skudt af sin Aprilia, der uheldigvis ramte en undvigende Jonathan Rea, da den kurede hen ad asfalten. Reas højre fodhviler blev slået af, og da det blev konstateret, at han også havde slået foden, valgte han at udgå. Regnen kom dog aldrig for alvor, og løbet blev vundet af Chaz Davies, der kunne glæde sig over, at rivalen Sykes havde valgt et forkert bagdæk og ikke magtede mere end en 7.-plads. Yamaha-duoen Alex Lowes og Michael van der Mark tog de sidste pladser på podiet, hvor der således for første gang i et par år ikke var en eneste Kawasaki-kører at se. I kampen om den samlede 2.-plads er der nu kun 9 point Fra Sykes til Davies, og med to afdelinger og fire løb tilbage er der stadig 100 point at køre om. Lad os håbe, at den kamp i år bliver afgjort uden teamordrer eller indblanding fra andre kørere.\nVM-stilling efter 11 af 13 afdelinger (22 løb)\n1. Rea 456 (verdensmester), 2. Sykes 336, 3. Davies 327, 4. Melandri 281, 5. Lowes 200, 6. van der Mark 189, 7. Fores 169, 8. Camier 146, 9. Torres 140, 10. Laverty 127.


KARPOS SASSOPIATTO JAKKE BLACK\nKONCEPT: Den perfekte termiske jakke til enhver aktivitet: Letvægts, kompakt og vindtæt. Jakken er ideel til at tage sammen som et andet eller ydre termisk lag, når man engagerer sig i vinteraktiviteter. Takket være sin lette vægt og kompaktibilitet kan du studere den i din rygsæk til hver tur. Ideel til brug som et andet lagi tilfælde af intens kulde eller som ydre lag i tilfælde af moderate temperaturer. Dens ekstremt interessante udseende gør det også til et stykke tøj, der kan bæres til hverdag.\nTEKSTIL: Jakke lavet med Pertex® Quantum® med en DWR-finish, der hjælper med at afstøde vand og snavs fra overfladen af beklædningen. K-Syntetic Down Micro-isoleringen giver et højt niveau af varme under alle vinterforhold. Zipperne er YKK®.\nReverse-tape foran lynlås\nVindflap under lynlås\nTo lommer foran med lynlås\nTræksnor i livet\nKontrastfarver indvendigt ohg på lynlås\nVægt: 324 g\nOM KARPOS: Dolomitterne, en naturskøn arv for hele menneskeheden, et sandt paradis af uforudsigelig natur med stejle vertikale linjer. Mennesker er gennen historien blevet hærdet af udfordringen med at konfrontere dette miljø. Karpos blev født ved foden af disse bjerge - ikke at erobre, men for at dele dem, ledsage og støtte alle, der drevet af deres lidenskab, vil klatre lidt højere og se ud over horisonten. Karpos er leverandør til nogle af verdens største bjergbestigere, både indenfor mountaineering i verdens højeste bjerge samt til rock climbing. Envidrere producerer Karpos tøj til trekking, hiking og trialløb.\nAlle Karpos produkter et højt tekninske, og udviklet til at din kropp kan arbejde optimmalt og komfortabelt, selvom under ekstreme forhold.\nKarpos er et søsterselskab til Sportful, og italiensk, og derfor mere slim i sit fit end konkurrende outdoor brands.


Sådan redigerer du billeder på din Mac - Apple-support\nSådan redigerer du billeder på din Mac\nLær, hvordan du redigerer som en professionel med de intuitive redigeringsværktøjer, der er indbygget i Fotos til macOS.\nAlle Mac-computere har Fotos installeret – et program, der gør det nemt at redigere, organisere og dele billeder. Fotos indeholder en masse værktøjer, som du kan bruge til at forbedre dine billeder. Og bare rolig, hvis du fortryder en ændring, kan du altid vende tilbage til det oprindelige billede.\nOpdater softwaren på din Mac for at sikre dig, at du har den nyeste version af macOS.\nDu kan sørge for, at alle dine billeder er tilgængelige, så de kan redigeres, ved at slå iCloud-fotos til på din Mac og dine andre enheder.\niCloud-fotos holder dine billeder organiserede og opdaterede på alle dine enheder. Så hvis du foretager ændringer på din Mac, kan du også se ændringerne på dine andre enheder.\nDu åbner et billede i oversigten Rediger ved at dobbeltklikke på et billede i dit bibliotek og derefter klikke på Rediger på værktøjslinjen. Du kan også vælge et billede og trykke på Kommando-Retur-tasten for at åbne et billede i Rediger visning. Klik på en fane midt på værktøjslinjen for at vælge mellem de tre grupper af redigeringsværktøjer: Juster, Filtre og Beskær.\nVærktøjslinjen har også knapper til redigering med udvidelser og hurtig rotering eller forbedring af dine billeder.\nMens du redigerer, kan du bruge mærket i venstre side af værktøjslinjen til at zoome ind på dit billede for at se flere detaljer. Klik på OK, når du er færdig med at redigere.\nBrug de effektive værktøjer i Juster til at finjustere lys, farve, skarphed og andet på dine billeder. Brug skyderne eller knappen Auto til nemt at justere dit billede – eller dyk dybere ned med detaljerede kontrolelementer.\nKlik på trekanten ved siden af navnet på de enkelte værktøjer i Juster for at vise kontrolelementerne til dem. Nogle værktøjer tillader endnu mere detaljerede justeringer. Klik på trekanten ved siden af Indstillinger for at se alt det, værktøjet har at byde på.\nDu kan slå individuelle tilpasninger til og fra ved at klikke på den blå cirkel, der vises ved siden af hvert værktøj, når det er udvidet, eller når du holder markøren på det.\nHvis du vil anvende de justeringer, du har foretaget på et billede, på et andet billede, kan du blot kopiere og indsætte dem. Åbn billedet med de justeringer, du vil bruge, og klik på Rediger, og vælg derefter Billede > Kopier justeringer. Åbn derefter det billede, du vil anvende justeringerne på, klik på Rediger, og vælg derefter Billede > Indsæt justeringer.\nDe ni filtre i Fotos efterligner tre klassiske fotografistilarter – levende, dramatisk og sort/hvid – og er optimerede til at forbedre dit billede, samtidig med at hudfarverne forbliver naturlige.\nVælg mellem Klart, Klart varmt eller Klart køligt for at forbedre dine billeders vitalitet. Dramatisk, Dramatisk varmt eller Dramatisk køligt for at tilføje kontrast eller Mono, Sølvtone eller Noir for at få klassisk sort-hvid.\nRet op på dit billede, foretag forbedringer af dets komposition, eller skær uønskede dele fra.\nTræk i siderne eller hjørnerne af rektanglet til markering. Når du slipper rektanglet, vises det beskårede billede. Brug talskiven til højre for billedet til at rette op på det. Når du flytter skiven, vises et net på billedet, som hjælper dig med justeringen.\nVælg mellem en række billedformater, f.eks. kvadrat eller 5:7, eller vælg frit format.\nSpejlvend dit billede vandret, eller Alternativ-klik på for at spejlvende det lodret.\nFotos kan også automatisk rette op på og beskære dit billede. Du skal blot klikke på knappen Auto. Du kan også klikke på Nulstil for at fortryde al beskæring og rotering og vende tilbage til det oprindelige billede.\nRediger med apps fra tredjeparter\nDu kan redigere billeder fra dit Fotos-bibliotek med apps fra tredjeparter, f.eks. Photoshop og Pixelmator, direkte i appen Fotos. Vælg et billede, og vælg derefter Billede > Rediger med, og vælg den redigeringsapp, du vil bruge.\nNår du er færdig med at redigere i appen, skal du arkivere dit arbejde eller bruge tastaturgenvejen Kommando-S. Enhver redigering, du foretager, arkiveres i Fotos som en ikke-destruktiv ændring, så du kan altid vende tilbage til dit billedes oprindelige tilstand.\nUdvidelser fra andre producenter giver flere redigeringsmuligheder i Fotos. Du kan anvende redigering fra flere udvidelser til et enkelt billede eller bruge en kombination af udvidelser og de indbyggede redigeringsværktøjer i Fotos. Læs mere om redigering med udvidelser fra andre producenter.\nDu kan også bruge værktøjet Markering i menuen Udvidelser til at føje tegninger, figurer og tekst til dine billeder.\nDrej dit billede 90 grader mod uret. Hvis du vil rotere billedet i den anden retning, skal du holde alternativtasten nede.\nForbedr dit billede med blot et enkelt klik. Juster automatisk billedets farver, lys og kontrast.\nBrug af Fotos på din Mac\nOrganisering og søgning på billeder\nDeling af billeder og videoer med venner og familie\nFotografering og redigering af Live Photos\nUdgivelsesdato: november 09, 2018


Aktiviteter for fjernteams - Catalyst Danmark\n+45 91 56 56 91\nAktiviteter for fjernteams\nTjek vores udvalg af teambuilding-løsninger for at holde dit team engageret, motiveret, forbundet samtidig med de har det sjovt sammen og mens de arbejder hjemmefra.\nGlobaliseringen har medført en stigning i den globale mobile arbejdsstyrke. Allerede før COVID-19 blev det anslået, at fjernarbejdere ville stige til 43% af den globale arbejdsstyrke inden 2023. Teamets effektivitet er styret af de samme principper, hvad enten der er tale om fjernarbejdere eller arbejde ansigt-til-ansigt. Fjernteams har ekstra udfordringer, når det kommer til effektiv kommunikation, motivation, delt kultur og tilknytning. Et effektivt team ledes af en dygtig leder, der fastlægger spillereglerne og kommunikationskanalerne, der fremmer positiv teamdynamik, selv når du arbejder hjemmefra.\nHa' det sjovt! Engagement, samarbejde, sammenkobling\nDet er vigtigt at etablere en effektiv kommunikationsprotokol og vælge de rigtige kommunikationsværktøjer. Udover at kommunikere om arbejdsrelaterede opgaver, må fjernteams finde måder at have det sjovt sammen for at udvikle en fælles kultur og en følelse af sammenhold. Vi har udviklet en række teambuilding-aktiviteter, der bringer medarbejdere i fjernteams tættere sammen. Vores team muliggør disse aktiviteter gennem en live video. Vores prisvindende teknologi, udviklet til selvsamme formål, Go Team har fået nyt ansigt med Go Remote. Quizzer, foto- og videoudfordringer tilpasset jeres ønske og behov, vil ofte engagere alle medlemmer af dit fjernteam og opfordre til samarbejde og forbundethed. Og vidste du, at vores populære Escape the Mob er tilgængelig for virtuelle hold? For en virkelig engagerende oplevelse: Tag på en virtuel tur med dit team til et kunstgalleri eller museum med Go Explore. Eller tag på et virtuelt eventyr verden rundt med Race Around the World. Deltagerne besøger virtuelt forskellige lande og udfører sjove opgaver i forbindelse med deres valgte destination. Udfordrende quizzer og gåder engagerer med sikkerhed alle, mens de udvider deres kollektive viden.\nMotivér og Engagér med kreativitet\nUdvid dit teams kreativitet ved at lade dem træde ud af deres almindelige hverdag og ind i en verden af fantasi. Skab en underholdende og spændende oplevelse, og lad vores facilitatorer guide dit team over live video for at skabe en film sammen, udgive en avis eller dubbe et velkendt videoklip. Vi anvender vores års ekspertise, og leverer kreative teambuilding-aktiviteter til virtuel teambuilding. Vores facilitatorer vil være med online og guide aktiviteterne og dele latteren hele vejen igennem.\nVelvære, læring og forbundethed gennem musik\nMusikalske begivenheder er følelsesladede, tankevækkende og givende. Gennem fordybelse i den musikalske proces, sætter folk deres hjerner til en anden tilstand og sætter gang i nye neurologiske forbindelser, i takt med nye færdigheder udforskes. Vi har designet en række musikalske teambuilding-aktiviteter specielt til fjernteams. Forestil dig dit team, der udfører Haka sammen, guidet af vores dygtige facilitator over live video. Hysterisk morsomt! Syng sammen som et kor fra dit hjemmekontors komfort. Spændende! Vidste du, at rytmisk lyd har magten til at synkronisere hjernebølger, der øger interpersonelle interaktioner? Prøv vores fjernteam-aktivitet Funk the Kitchen. Synkronisering!\nForbliv sund for positivt velvære\nSunde medarbejdere er gladere og mere produktive. En almindelig klage hos fjernarbejdere er, at de arbejder flere timer, ikke tager pauser og ikke har en tydelig balance mellem hjem og arbejde. Vores velværeprogrammer for fjernarbejdere inkluderer guidet meditation, som let kan nydes fra enhver enhed, når som helst og hvor som helst. Giv dit team værktøjer til at være bedre rustet til at håndtere livets op- og nedture gennem de færdigheder og praksis, som meditation indebærer. Prøv også Go Fit for noget mere livligt. Dette energiske spil med en række tidsbestemte fitness-øvelser, quizzer om velvære og komiske fjernteam-videoudfordringer er velegnet til alle niveauer.\nLær virtuelt sammen\nVirtuel læring for teams får et løft med vores udvalg af forskellige forretningsspil. Vores banebrydende holdspil, Peak Performance, hvor et team leder en ekspedition op ad Everest, er også tilgængeligt for teams, der arbejder hjemmefra. Gennem denne aktivitet vil dit team udvikle en større forståelse for, hvad det betyder at være et hurtigt tænkende og højtydende team! Prøv den virtuelle version af Heroes of Troy for at forbedre strategisk planlægning og teamwork med dit fjernteam. Og til en eksplosiv iterativ læringsoplevelse, spørg os om den virtuelle version af vores banebrydende teambuilding-aktivitet The Infinite Loop.\nVi har også en række hurtige øvelser til at bryde isen og booste energien, som du kan bruge i dine daglige online-møder for at holde dit team motiveret og engageret. Kontakt os, vi deler gerne nogle ideer med dig.\nTag et kig på vores udvalg af relaterede teambuilding aktiviteter.\nHar du brug for hjælp til at træffe den rigtige beslutning?\nFjernteams genererer brillante nye ideer og afprøver dem i denne sjove og udviklende aktivitet\nOpgaverne kan tilpasses og designes specifikt til at matche de ønskede resultater. Alt fra en hurtig energisk øvelse til et længere lærings- og udviklingsprogram.\nThe Infinite Loop - Online\nTeams udvikler hurtigt effektiv holddynamik, skærper kommunikation og samarbejdsmæssig problemløsning i forsøget på at redde en ung mand, der er fanget i et rumskib\nFjernteams anvender forretningsfærdigheder og teamwork, når de leder en ekspedition til toppen af Mount Everest i dette oplevelsesmæssige læringsspil.\nSelfies konvergerer til et kraftfuldt videobillede i denne sjove udforskning med fokus på individuel unikhed og fælles identitet\nRace Around the World er en unik og interaktiv virtuel teambuilding-aktivitet, der udfordrer dit team til at arbejde sig vej rundt om jorden!\nDer sker noget STORT hos din virksomhed. Det er tid til at skabe en hype og fortælle verden om det!\nSjov, engagerende holdaktivitet designet til at hjælpe med at forbedre holdets evne til at tilpasse sig hyppige forandringer og skabe en kultur for kontinuerlig læring\nHoldene kæmper for at gennemføre en række ”escape-room”-inspirerede udfordringer i dette fængslende tabletbaserede online flugt-spil.\nGo Team - Indoors\nFor at skille sig ud fra konkurrenterne, kræver det engagement, mission, vision og værdier på holdene\nBody Rap - Remote\nKorte, skarpe og funky grupperytmer med handsker til forfriskende fjernmøder\nFjernteams lærer vigtigheden af kreativ tænkning og samarbejde, når de konstruerer en række forbundet apparater for at danne en virtuel kædereaktion.\nAHA Kompagniet har eneret som Danmark licenseret partner i Catalyst Global Limited\nKonstruktion og invention\nKreative og kunstneriske aktiviteter\nFysiske + aktive programmer\nPlanlæg din anledning\nFordele ved teambuilding\nCanada, Peru, USA, Brasilien, Chile, Mexico, Panama, Den Dominikanske Republik, Aruba, Costa Rica, Curacao, Colombia\nKina, Malaysia, Hong Kong, Singapore, Indonesien, Indien, Thailand, New Zealand, Australien, Vietnam, Japan, Nepal\nItalien, Tyrkiet, Estland, Det Forenede Kongerige Storbritannien, Holland, Finland, Frankrig, Bulgarien, Kazakhstan, Irland, Belgien, Polen, Georgien, Schweiz, Østrig, Aserbajdsjan, Portugal, Grækenland, Litauen, Rumænien, Tjekkiet, Slovenien, Malta, Slovakiet, Danmark, Tyskland, Spanien, Rusland, Letland, Sverige\nPakistan, Mellem Østen, Tunesien, Marokko, Kenya, Sydafrika, Israel, Østafrika\nLille Strandstræde 20 1256 København K Danmark\nVelkommen til Catalyst Team Building Danmark. Dette hjemmeside bruger cookies til at forbedre din oplevelse .Du kan altid forlade vores hjemmeside eller finde ud af mere ved at læse vores cookie politik.


BOGANMELDELSE: Den evige toer af David Alan Nicholls | Bogrummet\nDen evige toer af David Alan Nicholls\naf Christian Møgeltoft d. 2. august 2013\nMcQueens forældre gjorde deres søn lidt af en bjørnetjeneste ved at navngive ham Stephen. Stephen bliver altid til Steve – og Steve McQueen er navnet på en berømt, nu afdød, amerikansk skuespiller. Lettere bliver det naturligvis ikke, da Stephen selv gør karriere som skuespiller.\nDet vil sige – karriere og karriere. Stephen når aldrig videre end til at optræde som manden inden i egernet i børnefilm. Og som liget på obduktionsbordet i tv-krimier. Og som dubleant for Josh Harper, verdens 12. mest sexede mand, der lige nu har hovedrollen i et umådelig populært teaterstykke i London.\nI sine fantasier er 32-årige Stephen altid på nippet til at få det store gennembrud: Kvinderne falder for ham på stribe, det brede publikum elsker ham, pengene vælter ind… Virkeligheden er beklageligvis et usselt hummer uden køleskab langt fra centrum, en fraskilt kone der foragter ham, en datter der skammer sig over ham, en agent der har glemt ham. I tilgift lever han usundt, drikker for meget, ligner udskidt æblegrød.\nAlligevel lykkes det Stephen at få en uskyldig flirt i gang med selvfede Josh Harpers smukke kone, der heller ikke befinder sig godt i stjernens skygge. Og pludselig får han også en klemme på den sexgale Josh, som måske kan udnyttes til et eller andet…\nDavid Nicholls slog igennem med romanen “Samme dag næste år”, som Lone Scherfig filmatiserede i 2011. “Den evige toer” er en romantisk komedie af den ærkebritiske slags, hvor Hugh Grant med venstre hånd på ryggen kunne charmere alverden i titelrollen. Man mærker tydeligt, at Nicholls selv både har ernæret sig som skuespiller og manuskriptforfatter, for miljøerne og personerne virker autentiske.\nPå positivsiden skal også nævnes mange, mange morsomme replikker og tåkrummende episoder. Jeg grinede ofte undervejs og var behørigt spændt på, om stakkels Stephen klarer ærterne til sidst.\nDesværre er der også en del tomgang, alt for mange kreative darlings, der skulle have været dræbt, for mange skævere og brandere. Stephen er ikke en person, man holder synderligt af, ejheller hans omgivelser. Problemet bliver følgelig, at “Den evige toer” ikke føles nødvendig at læse. Den opleves snarere som en harmløs soap, der underholder udmærket, men er glemt straks efter.\nOg så er der præmissen med Steve McQueen. I bogen ved alle, unge som gamle, hvem den blåøjede amerikanske stjerne var. Men er det nu også rigtigt? Manden døde helt tilbage i 1980, så et forsigtigt bud ville være, at de fleste mennesker født herefter ikke aner, hvem han er. Og så er dén pointe lissom ikke så sjov længere, vel?


Home » Programmering » Guide: Kør et neuralt netværk på din Raspberry Pi\nTorben Okholm 20 September 2017 Programmering 0 kommentarer\nTilbagevendende neurale netværk er vældig sjove at lege med. De består som regel af forførerisk enkel kode – i dette tilfælde en pakke ved navn Char-rnn, der er lavet af Andrej Karpathy. Andrej Karpathy er ph.d.-studerende ved Stanford Computer Science og ekspert i neurale netværk\nDer er tale om en lettere udvidet version af hans oprindelige program på 100 linjer, som er kodet i Lua til indlæringsmiljøet Torch. Kort sagt giver man Char-rnn et kildedokument, der indeholder de sager, som man gerne vil have, at det lærer at skabe – det skal vi nok vise dig et par eksempler på – og lader det kværne løs.\nSe også: Guide: Kør komplet Windows 10 på Raspberry Pi\nEftersom dette er et “tilbagevendende” neuralt net, er det ikke kun under indflydelse af dette enkelte input, men af alt det, som det har lært i fortiden. Når man senere beder det om et eksempel, trækker det på sin indlæringsoplevelse og genererer resultater. Man kan læse meget mere i Andrej Karpathys omfattende blogindslag på (http://karpathy.github.io/2015/05/21/rnn-effectiveness).\nDer forestår megen oprydning på din Raspberry Pi, før du kan begynde at tænke – og eftersom den ikke er overforsynet med processorkraft, må du vente en stund, mens det hele bliver installeret og kompileret. Begynd med en frisk installation af Raspbian, hvis du kan, og åbn terminal-appen ved at klikke på det relevante ikon øverst på skærmbilledet.\nSe også: Ny Raspberry Pi er et sandt mediemonster\nFørst skriver du git clone https://github.com/torch/distro.git ~/torch –recursive for at trække de filer, som Torch skal bruge, fra GitHub. Placer dem i din hjemmemappe, og skriv så cd ~/torch; bash install-deps; for at forsyne din Raspberry Pi med alt det, som Torch har brug for. Det tager nogen tid, men ikke helt så lang tid som den endelige installationsproces [Billede A], som du opnår ved at skrive ./install.sh .\nSkriv nu source ~/.bashrc for at føje stien til Torch til dine miljøvariabler, og installer de ekstra Lua-komponenter, som Char-rnn kræver, ved hjælp af luarocks install nngraph , luarocks install optim og luarocks install nn . Lad os sluttelig trække Char-rnn-pakken ned fra GitHub ved hjælp af git clone https://github.com/karpathy/char-rnn.git.


cakenuts | Bloggers Delight cakenuts – Bloggers Delight\nDen her cheesecake har jeg også lavet i en glutenfri og mælkefri version. Jordbær-rabarber grøden er kogt af økologiske pluk-selv jordbær fra mit lokale jordbær sted. Og så er det selvfølgelig med rabarber fra min egen have. Kiksebund: 200 g digestive kiks 100 g smør ∼ Put kiksene i en pose og knus dem. Jeg plejer at bruge en kagerulle, det går ret hurtigt. Du kan også knuse kiksene i en blender eller foodprocessor. Smelt smørret. Vend kiks og smør sammen til det er en ensformig masse. Put bagepapir i bunden af en springform og evt kageplast rundt i kanten. Fordel kiksemassen i springformen og pres den flad og glat med bunden af et glas. Stil den på køl….\nDer er lidt stille på bloggen i disse dage. Vi er nemlig taget til Norge på skiferie. Min søster og jeg, er vokset op med skiferie i Norge, så derfor er det naturligt for os, at bevæge os mod vores naboer i nord, når vi skal på ski. Især hvis man har mindre børn med, som os, synes jeg, at Norge er det bedste valg til skiferie. Og så er det bare så nemt med færgen. Det er da også min søster og hendes familie vi er afsted sammen med. Hvilket betyder at alt kage osv, skal være gluten- og mælkefrit, da min niece ikke tåler nogle af de ting. Til denne tur lavede jeg tre slags muffins (vanille, banan…\nHvert år til fastelavn bager jeg disse fastelavnsboller. Præcis som min bedstemor gjorde det, da jeg var barn. I år har jeg bagt to omgange af disse boller, den ene med en klassisk glasur i flotte farver, og så har jeg bagt disse, med lækker økologisk marcipan ovenpå. Begge er gammeldags fastelavnsboller fyldt med hjemmekogt vanillecreme og marcipan remonce. Jeg bruger to forskellige opskrifter på vanillecreme, en med hele æg og en kun med æggeblommer. Når cremen skal bages, kan jeg bedst lide at bruge opskriften med hele æg, så den får i lidt længere nede på siden. Remonce kan laves på mange måder, i får her min opskrift på en marcipan remonce med vanille. Min søn skal i dag…\nChoux au craquelin er som sådan, blot en vandbakkelse med en simpel småkagedej på toppen. Det betyder dog ikke at den ikke smager himmelsk. Den lækre vandbakkelse og den sprøde, søde krakelerede top gør denne kage super lækker. Fyld dem med det du allerbedst kan lide. Jeg har fyldt disse med æblekompot og vaniljecreme. I Danmark har vi noget der minder meget om den, kaldet marieboller. Den eneste forskel på de to kager, er at marieboller laves med en mørdej på toppen i stedet for en småkagedej. Vandbakkelser: 10 små/5 store 1 dl vand 1/2 dl mælk 70 g smør 1 tsk sukker 80 g hvedemel 2 æg ∼ Bland vand, mælk, smør og sukker i en gryde, og bring…\nBrowniebund med chokolademousse og brændte vanillemandler\nKagen her består af en tung og saftig browniebund. Ovenpå er den toppet med en let chokolademousse med kraftig chokoladesmag. For at give den lidt struktur og sødme, har den fået et ordetligt drys vanillebrændte hakkede mandler på toppen. Opskrift: Browniebund: 175 g smør 175 g mørk chokolade 3 æg 1/2 vanillestang 250 g sukker 100 g hvedemel 1/2 tsk salt ∼ Smelt smør og chokolade i en gryde ved lav varme. Pisk æg, sukker og vanille til en luftig æggesnaps. Pisk chokoladesmørret i æggesnapsen lidt af gangen. Bland hvedemel og salt sammen. Vend det forsigtigt i chokolademassen. Hæld dejen i en springform, kun beklædt med bagepapir i bunden. Bag kagen ved 175 grader i ca. 25 minutter. Kagen skal…


Lilleskovvej 22 - Tommerup:\nMindre ejendom centralt placeret i Tommerup ST tæt på skole og togforbindelse. Lejlighederne er på mellem 72 og 132 M2. 5 af de 6 lejemål er bygget i 2008 med hvide HTH køkkener, laminatgulve og alt i hvidevarer. Enkelte af lejemålene har ege have og der er ligeledes en større fælleshave tilknyttet ejenommen.\nNørre Alle 34 - Assens:\nStørre ejendom i Assens beliggende tæt på indkøb (Fakta og Aldi). Ejendommen har 13 lejemål på mellem 40 og 100 M2. Alle lejemålene er renoveret i perioden 2013-2016 med nye køkkener, badeværelser, gulvebelægning og delvis nyindretning af flere af lejemålene. I 2019/2020 vil facade og vinduer blive renoveret.\nKindhestegade 10 - Assens:\nLille hyggelig ejendom i Assens centrum tæt på torvet og en del af kvarteret omkring legepladsen ned mod kirken og centrum. Ejendommen indeholder 3 større lejemål på 108-120 M2 og er klassiske 3 og 4 værelses lejligheder. Ejendommen er byfornyet i 1991, og har en nydelig have bag ejendommen og privat parkering.\nVillemoesgade 5 - Assens:\nLille hyggelig ejendom i Assens centrum tæt på havnen og med flot udsigt overbugten fra flere af lejemålene. Ejendommen indeholder 4 større lejemål på 100-132 M2 og er klassiske 3 og 4 værelses lejligheder. Ejendommen er gennemrenoveret i 1999, og har en nydelig gårdhave bag ejendommen og fællesvaskeri.\nStrandgade 2/Ramsherred 1 - Assens:\nEn af byens ældste ejendomme med mere end 200 år på fødselsattesten. Ligger bag hovedgaden og på vej mod havnen og stranden. Ejendommen indeholder 10 lejemål fra 27 til 95 M2. Alle løbende vedligeholdt og ombygget i gennem di sidste 15 år. Til ejendommen hører fælles vaskeri, depotrum og cykelskur samt en skøn gårdhave om sommeren. Flere af beboerne har boet i ejendommen i mere end 10 år.\nDamgade 1/Ladegårdsgade 2 - Assens:\nEn ældre rødstensejendom med samlet 5 lejemål, hvoraf det ene lejemål i Ladegårdsgade er meget specielt indrettet i en fredet bygning med flere små rum fra dengang med have tyende/tjenestefolk. Lejemålet ombygges med nyt køkken og bad i starten af 2019. Til ejendommen hører ligeledes 4 garager beliggende bag ejendommen.\nØstergade 29/Korsgade 2 - Assens:\nMarkant hjørneejendom med mangeårigt erhverv Nybolig ejendomsmægler i hjørnebutikken. Ejendommen indeholder aktuelt 7 lejemål, men vil i løbet af 2019 blive ombygget med flere nye boliger og bedre indrettet erhvervslejemål ved siden af Nybolig-butikken.\nØstergade 56 - Assens:\n2 mindre butikslokaler og 4 lejeboliger bag ejendommen skaber rammen om Østergade 56. Ved gennemgang mellem butikkerne er der en lille gårdhave som adgang til lejemålene.\nØstergade 64 - Assens:\n"Sportigan" ejendommen er en smuk butiksejendom med kontorfaciliteter på 1. salen. Der er parkeringsområde og have bag ejendommen, som i dag huser en sportsforretning, som har ligget i ejendommen igennem en årrække.\nRoersvej 2 - Odense C:\nKlassisk byejendom i hjertet af Odense C. Ejendommen indeholder 9 lejemål på 30-60 M2, og er løbende blevet renoveret de senere på med blandt andet New Yorker køkkener og nyindrettede badeværelser. I 2019 monteres der glasfacade på bagsiden af ejendommen med tilhørende balkoner mod syd. Til ejendommen hører ligeledes 2 parkeringspladser og fælles gårdanlæg, vaskeri og cykelskur/opbevaring.\nVesterågade 20A-D - Broby:\nTidligere stort elfirma med 2 store beboelsesejendomme. som i perioden 2015-2018 er opdelt i 4 lejemål på 80-160 M2 samt erhvervsdel som aktuelt er udlejet til en lokal klub. Lejlighederne er nyindrettede og med nye køkkener, badeværelser, alt i hvidevarer og enten med terrasse eller have tilknyttet lejemålene.\nFrederiksgade 11B - Svendborg:\nEn del af havnemiljøet i Svendborg på strækningen mellem gågade og havnen og Frederiksøen. Ejendommen indeholder 4 store ejerlejligheder på 1. og 2. sal på 100-120 M2. Lejemålene er i de senere år blevet moderniseret og med flere nye badeværelser og køkkener. Der er pæn udsigt fra 2. sal ud over havnen mod Syd.\nFrederiksgade 13 - Svendborg:\nEn af byens pæneste facaeejendomme, og har tidligere været domicil for et større advokatkontor i byen. I dag har ejedommen 6 store ejerlejligheder på fordelt på 3 etager på 77-116 M2. Lejemålene er i de senere år blevet moderniseret og med flere nye badeværelser og køkkener. Der er pæn udsigt fra 2. sal ud over havnen mod Syd. Der forventes at ske yderligere tiltag på ejendommen i 2019/2020.\nLadegårdsgade 57-59 - Assens:\nGamle rækkehuse fra 1770´erne og indeholde 5 små lejligheder på 31-42 M2 med god plads bag ejendommen med gårdhave og parkeringsmuligheder.


Anmeldelser af Agriturismo di Charme La Posta di Confine - Umbrien\nHotelanmeldelser af Agriturismo di Charme La Posta di Confine\nLæs personlige anmeldelser af Agriturismo di Charme La Posta di Confine som ligger i Umbrien. Bedømmelserne er skrevet af gæster, der har rejst med Hideaways. Samtlige anmeldelser er naturligvis ucensurerede, så du får en ærlig beskrivelse og bedømmelse af Agriturismo di Charme La Posta di Confine. Foruden vurdering af selve hotellet kan du også læse gode tips fra vores gæster om emner som udflugter, restauranter, seværdigheder, strande, lokal transport og meget mere.\nAutentisk, flot renoveret lejlighed i ugenerte omgivelser\nMeget gæstfrie værter. Der var fyldt op i køleskabet til os den første - lutter lækre lokale varer. Lejligheden findes ikke bedre! Virkelig flot renoveret og dejligt indrettet. Dejligt ugenert og fredelige omgivelser.\nHimmel på jorden.\nAt bo hos Roberta og Marco på Posta di Confine var en oplevelse af de helt store. Stedet er så smukt, uanset hvor du kigger hen frydes øjet, oliventræer, grønne bjerge, vinmarker eller smuk gamle Italiensk byggestil. Man bliver budt på lækkerier fra Marcos grøntsagshave. Og Robertas fantastiske Umbriske morgenmad kan slet ikke beskrives. Vi faldt totalt for dette lille paradis på toppen af bjerget ved Mantignana.\nKristian, København S\nSkønhed, venlighed, ro, forkælelse! La posta di confine kan varmt anbefales.\nMarianne Zingraff, Smørum


Hvor er alle Gentlemen henne?? | Ceciliehother\nHvor er alle Gentlemen henne??\n10-03-2015 21:59 14-04-2018 19:42 Livsstil Ceciliehother Ceciliehother\nJeg fandt hele 2 stks i torsdags på Bremen.\nNu er det tirsdag aften og jeg sidder/ligger på sofaen efter en lang dags gode optagelser. Og mens champions League summer i baggrunden( 3-3 mellem Real Madrid og Schalke i skrivende stund, og jeg ved at jeg sikkert fornærmer nogle nu, men jeg håber at Real taber, for jeg er Barca fan, men det må vi tage en anden dag) så er der endelig tid til at skrive om en af de bedste koncert oplevelser jeg har haft i lang tid.\nTorsdag aften var råkold, blæsende og faktisk mere vinterlig end forårsagtig. Derfor var det også en fornøjelse at drive stiletterne ind til Bremen Teater til LOC koncert.\nOg her er der sikkert nogle af jer, der studser lidt. For hvordan hænger LOC og Bremen teater sammen? Bremen Teater er jo et "sid ned sted". Men det var nu engang her en af LOC's "Grand Cru" koncerter skulle afholdes,- siddende.\nDa vi går ned af trapperne til salen, går det op for mig at de stiletter jeg har på får kamp til stregen. For rundt om mig var der dannet et burlesque miljø. Kvinder i pikant undertøj og strudsefjer og tørisrøg. Høj røde læber var tegnet op på kvinden, der lå i et forstørret champagneglas som en anden Dita Von Teese. Stemningen var sat.\nJeg må indrømme at mine forventninger var høje,- og jeg kan faktisk ikke lide at gå til koncert med høje forventninger, for så er sandsyneligheden for skuffelse er stor, og for mig bliver meget af "koncert-magien" ødelagt. Og idet LOC's Grand Cru "Kun" består af 5 numre (mener jeg??) Så skulle der jo også blandes nogle af hans andre sang ind i repertoiret.\nMen min tvivl blev gjort til skamme, og mine høje forventninger indfriet til fulde. På Scenen kommer LOC, flankeret af trommeslager, guitarist og DJ. Men hvad mere var, så sad der Henholdsvis 3 strygere og 3 hornblæsere på hver side. Det var fantastisk. Hornmusikken og strygerne blev integreret i ALLE numre, lige fra Grand Cru numrene til "Paradis Brænder" hen over "Ode til en Kvinde" og "undskyld" ect. Det holdt. LOC stod på scenen, helt tæt på publikum. Det var helt anderledes at se end de andre koncerter jeg har været til med ham. Mere ærligt, mere intenst og meget intimt. Ord, følelser, musik og lyrik strømmede ud over scenekanten. Det var en moderne trubadur, der leverede en oplevelse af kaliber, man så på scenen.\nDet var en fornøjelse at se en kunstner, der turde at gøre noget andet. Andet end det han er kendt for, noget andet end det han ved allerede virker. Jeg synes det er modigt at forlade en succes, som man jo ved at hans koncerter er, og prøve noget nyt. Det kunne jo bliver et kæmpe flop. Det gjorde det ikke, og hvis man er til LOC's musik, eller bare til nogle der bryder rammerne for "Plejer" så vil jeg anbefale "Grand Cru" på Bremen.\nMen for lige at slutte cirklen, så vil jeg lige vende tilbage til starten. Så vidt jeg husker, så var det første nummer, LOC spillede " Hvor er alle Gentlemen henne"...og her sidder jeg og smiler. For jeg er enig, jeg synes ikke at der er mange gentlemen, af den rigtige slags, tilbage. Men jeg smiler fordi jeg tror jeg kender 2. Den ene gætter jeg på stod på scenen og levere en fabelagtig koncert. Den anden gentleman, som jeg de facto ved er en gentleman, sad ved min side. Jeg smiler og føler mig heldig.


En god kvalitet og godt sigte – Work in Denmark Job Fairs\nEn god kvalitet og godt sigte\nØnsker man at finde de allerbedste udvalg indenfor kikkert, så kan det være en god ide at bruge lidt tid på nettet for at lede efter gode udvalg med alletiders produkter og modeller indenfor kikkerter. Er man interesseret i at finde en kikkert, der har alle de funktioner, som man er interesseret i, og samtidigt en kikkert der passer til en budget, og ønske om kvalitet, så kan det være en god ide at se nærmere på det store og spændende udvalg, som der findes allerede i dag online. Lige nu kan man finde utrolige gode udvalg med en masse forskellige varianter af kikkerter, og leder man efter den fedeste kikkert, der indeholder alt det som man har brug for, så kan det være en god ide at tjekke denne forhandler ud, som er til at finde på dette link lige her kikkert.\nFind et fantastisk udvalg i dag\nLige nu kan man blandt andet finde et super lækkert udvalg indenfor kikkerter ved at se nærmere på ovenstående hjemmeside. Herinde finde man en god forhandler, der netop har stor ekspertise indenfor kikkert, og det er både håndkikkert og kikkerter på stativ. Så uanset hvilken en type, som man er interesseret i, kan man altså finde det hele hos denne gode forhandler.\nHer kan man også forvente en rigtig god service, og er dette vigtigt for en, så kan det være en god ide at kontakte dem allerede i dag, og forhøre sig omkring de forskellige produkter, men også komme nærmere på, hvad det er man er på udkig efter.\nUanset om man er interesseret i online handel eller komme ned i deres fysiske butik, kan man gøre begge dele. Det skal siges at levetingsmetoderne er nemme, og man kan få leveret sine varer direkt til døren uden den store pris for dette. Se derfor nærmere allerede i dag og find den rette kikkert i dag. Det kan betale sig at handle online.\nForsikringer kan betale sig.


FCN tabte hjemme - sn.dk - Forsiden - Sport - Sport Nordsjælland\nFC Nordsjællands kvinder spillede mod VSK Aarhus lørdag i Right to Dream Park.\nArtiklen: FCN tabte hjemme\nFCN tabte hjemme\nOpdateret 18. august 2019 kl. 17:52\nSport Nordsjælland - 17. august 2019 kl. 14:56\nFC Nordsjællands kvinder lå overraskende nummer ét i Kvindeligaen inden denne runde, men det blev sat over styr, da nordsjællænderne tabte 1-2 hjemme til VSK Aarhus lørdag.\nAllerede i kampens ottende minut bragt FC Nordsjælland sig ellers foran. Line Røddik tog hurtigt et frispark og via Florentina Olar endte bolden på venstrekanten hos Asla Johannesen, der med et fladt indlæg fandt Camilla Kurs inderside foran mål, og så stod det 1-0.\nMen det kneb med at følge op på dominansen i kampens indledning, og VSK Aarhus havde held og dygtighed nok til at komme i vejen for mange af FC Nordsjællands opspilsforsøg.\nEfter 22 minutter fik de endda også svaret igen på måltavlen, da venstrekanten Cecilie Johansen kom op i fart ud på siden. Et træk indad i banen og en højrefod på bolden, og så sejlede bolden flot over i modsatte målhjørne til 1-1.\nDerfra var det meget småt med mulighederne i kampen. FC Nordsjælland var farligst og kom nogle gange over kanterne, men inde foran mål havde hverken Florentina Olar eller Camilla Kur den nødvendige skarphed.\nEfter pausen havde begge hold svært ved at finde roen i spillet, men det var gæsterne, der først begyndte at skabe chancer.\nDen første fik de foræret, da Catrine Gryholt og Simone Andersen misforstod hinanden ved et frispark, så bolden blev serveret til VSK Aarhus. FCN blev reddet af, at et efterfølgende fladt indlæg ikke helt nåede frem til Cecilie Johansen.\nTil gengæld skulle gæsternes Emma Andersen have scoret efter 61 minutter, da venstreback Christina Beck kom med frem og lagde bolden perfekt til rette, men Emma Andersens spark strøg forbi mål.\nSeks minutter efter holdt det så ikke længere for FC Nordsjælland. Igen var det Cecilie Johansen på den århusianske venstrekant, der kom af sted, og hun spillede bolden fladt ind til Sofie Jørgensen, der nåede den lige før FCN's Freja Lähteenmaki og scorede til 2-1.\nDet var først til sidst, FC Nordsjælland fik presset mod VSK-målet op at stå, og det gav da også en kæmpe chance til Büsra Barut i kampens sidste minut. Men VSK-keeper Katrine Svane diskede op med en flot fodparade, og siden fightede gæsterne resultatet hjem.\n3. Hilstrup tager et år mere\n7. FC Nordsjælland er corona-fri\n8. Verdensnavne i Wiibroe Cup\n9. Værløse siger ja til Final 4\n15:33 Jægerspris Slot åbner i pinsen Museet på Jægerspris Slot åbner lørdag den 30. maj med ny udstilling og nye retningslinjer for besøg som følge af COVID-19\n3. Andre restauratører undrer sig: Vivaldi breder sig på Stændertorvet\n4. Motorcyklist i alvorlig ulykke


Dansk CMS-firma hilser Apples stramme kodekrav velkommen | Version2\nDansk CMS-firma hilser Apples stramme kodekrav velkommen\nDet danske CMS-firma Tangora har afløst vrede med forståelse for Apples nye og stramme kodekrav i iPhone OS 4.0.\nMikkel Meister Onsdag, 14. april 2010 - 11:02 19\nHos det danske CMS-firma Tangora hilser man Apples nye og meget omdiskuterede krav til udviklere af iPhone-applikationer velkommen.\nDet sker, selvom overraskelsen var stor, da det det i sidste uge kom frem, at Apple i det kommende iPhone OS 4.0 har valgt at bandlyse udvikling af iPhone-applikationer med cross-compilere som Monotouch og Adobes Flash CS5 Professional.\nBeslutningen forekom i første omgang tyrannisk og diktatorisk i øjnene på medstifter og udviklingschef i Tangora, Martin Heltborg Jensen, der bestemt ikke brød sig om ændringen i Apples nye iPhone Developer Agreement.\n»Men efter støvet havde lagt sig lidt, begyndte jeg at overveje rationalet bag Apples beslutning, og jeg kan godt forstå, at Apple ønsker at have mere hånd i hanke med sin egen platform,« siger Martin Heltborg Jensen til Version2.\nNative udvikling bedst på den lange bane\nTangora arbejder i øjeblikket på at lancere flere iPhone-apps til at supplere virksomhedens CMS i løbet af 2010, mens andre platforme som Googles Android og Microsofts Windows Phone 7 følger senere.\nMartin Heltborg Jensen erkender, at værktøjer som Adobes kan gøre det lettere at komme i gang med iPhone-udvikling.\nMen han mener samtidig, at det kun er native udvikling ? altså udvikling i de af Apple tilladte programmeringssprog Objective-C, C og C++ - der på den lange bane kan sikre den fulde udnyttelse af iPhone-platformen.\n»Ud fra et statisk perspektiv kan værktøjer fra Adobe og Monotouch godt lave applikationer, der kan indfri et behov. Men på et tidspunkt kan det ikke undgås, at de bliver en klods om benet for udvikleren, fordi der altid vil være en forsinkelse på den tid, det tager eksempelvis Adobe at implementere nye features fra Apple i deres eget værktøj,« siger Martin Heltborg Jensen.\nDen situation vil Apple ikke være afhængig af.\n»Hvis alle mulige applikationer er afhængige af, hvornår eksempelvis Adobe får opdateret deres ting, så risikerer Apple, at iPhone-platformen ikke har den 'edge', som den skal have. Det kan jeg godt forstå, at Apple ikke ønsker,« vurderer udviklingschefen.\nHåber på fredning af Unity\nBilledet tegner sig dog ikke helt så entydigt, når det kommer til eksempelvis det danske spiludviklingsværktøj Unity, som mange populære iPhone-applikationer har benyttet sig af.\n»Umiddelbart synes jeg, det vil være ærgerligt, hvis Unity blev bandlyst, fordi det fungerer som et vertikalt lag, der tilbyder noget helt særlig funktionalitet. Unity er et vertikalt spilværktøj, mens Flash emulerer bredden i platformen,« siger Martin Heltborg Jensen.\nHan påpeger, at valget i sidste ende ligger ene og alene hos Apple.\n»Først og sidst er det Apples beslutning, og det kan vi så have nogle holdninger til. Men jeg forstår Apples ønske om at ville udnytte platformen optimalt,« siger Martin Heltborg Jensen.\nVersion2 følger op med en reaktion fra danske Unity, så snart virksomheden har været i dialog med Apple om de nye krav.\n#1 Flemming Hansen 14. april 2010 - 11:44\nSå kan Microsoft vel også\n"Det er kun tilladt at bruge Internet Explorer i Windows pga <indsæt ligegyldigt argument>"\nJeg er sgu glad for jeg ikke er Apple-bruger, men undre mig til stadighed over hvad de kan slippe afsted med.\n#2 Henrik Schmidt 14. april 2010 - 11:51\nHvorfor så bandlyse?\nHvis Adobes og MonoTouch bliver en klods om benet for udviklerne, kunne Apple jo udtale sig offentligt om det. Så er det ris til egen røv for de udviklere, der vælger inferiøre tools. Hvis disse inferiøre tools producerer inferiøre applikationer, så vil markedet nok også håndtere den situation.\nAt Unity, som ifølge Jensens argumenter burde være lige så problematisk, så lige pludselig skal fritages giver overhovedet ingen mening.\nJeg tvivler overhovedet ikke på, at Unity folkene kan nå at implementere de nye features inden iPhone 4.0 releases til offentligheden. Det gælder så ikke for flash og C# eller hvordan?\nForbud benytter man sig af, hvis man selv sidder med de inferiøre tools og gerne vil undgå reel konkurrence.\n#3 Martin Heltborg Jensen 14. april 2010 - 12:57\n@Flemming: Dit spørgsmål handler vel om godkendelse af apps og ikke det valgte udviklingsmiljø. Men prøv at spørge dig selv om Windows platformen virkeligt har vundet ved den helt åbne tilgang til hvad som helst. Bruger 1 køber en vilkårlig bærbar og den er installeret med alskens crappy software der dræner maskinen for al performance. Bruger 2 køber en tilsvarende Apple Macbook og den performer som OS-leverandøren (Apple) har tiltænkt out of the box. Hvilken bruger er mest tilfreds? Den gennemsnitlige Macbruger er langt mere tilfreds end den gennemsnitlige Windows bruger – til trods for at Windows 7 på mange måder er et et bedre OS end OS X 10.6. OS’ets totale frihed er dermed forvandlet til en klods om benet for platformen. I øvrigt er jeg selv Windows bruger.\n@Henrik: Det der gør at jeg kan se med større sympati på Unity er fordi det er en vertikal platform , men det er rigtigt at det er en vanskelig grænse at trække ud fra objektive kriterier. Men pointen er, at de brede kryds-platform udviklingsværktøjer altid vil give en mindre udnyttelsesgrad af de systemspecifikke features på de enkelte platforme. Dermed vil fx iPhone platformen miste sin edge og sin identitet hvis udviklerne var afhængige af hvornår og om overhovedet Adobe frigav nye iPhone specifikke features (Fx multitasking eller en Axe detector)\n#4 Baldur Norddahl 14. april 2010 - 12:59\nRe: Hvorfor så bandlyse?\nEller i dette tilfælde, hvis man sider på en dominerende position som man ønsker at forsvare ved at fragmentere markedet.\nMan kan godt forstå hvorfor Adobe overvejer om dette er lovligt.\nTør Apple mon gå så langt, at de forbyder salg af applikationer som også sælges til Android, eventuelt gennem en eventuel iPhone emulator (i stil med Wine)?\n#5 Jimi Hansen 14. april 2010 - 13:17\nRe: Så kan Microsoft vel også\nBegrænsningerne gælder udviklerne - ikke brugerne. Og det kan vel kun være i brugernes interesse at Apple prøver at trumfe nogle kvalitetskrav igennem overfor udviklerne.\nEr der seriøst nogen iPhone-brugere, som er kede af at AppStore ikke bliver oversvømmet med elendige Flash-spil?\nSe bare hvor sølle Adobe's egne eksempler er: http://labs.adobe.com/technologies/flashcs5/appsfor_iphone/#examples\nDer er noget andet med Unity, de gør et godt stykke arbejde - hvis de bliver udelukket så er det for langt ude. Det er i al fald ikke i iPhone-brugernes interesse.\n#6 Flemming Hansen 14. april 2010 - 14:21\nNu er det jo ikke udviklingsværktøjet men udvikleren der er ansvarlig for hvorvidt noget software er godt eller skidt. Jeg kan bare ikke se hvordan jeg skulle få en særlig god oplevelse ud af at der sidder nogen og bestemmer alting for mig. Det er nok mere for folk der er tilhængere af diktatur.\nMen så længe Apple selv producerer noget der kører så elendigt og ustabilt som Quicktime til PC, så synes jeg de skal gå lidt stille med dørene mht. kvalitetsgaranti af software.\n#7 Henrik Mikael Kristensen 14. april 2010 - 14:49\nKunne det ikke tænkes, at Apple's frameworks gav en bedre oplevelse på deres [i]eget hardware[/i] end andres frameworks?\nSpørgsmålet kan betragtes subjektivt: Er det pænere og mere lækkert at bruge?\nObjektivt: Spares der tid på udvikling, har vi den rette dokumentation, vil mit program virke om 2 iPhone revisioner, er der faktiske hastighedsmålinger der viser at programmet kører mere effektivt og bruger mindre batteri, osv.\nArgumentet kan iøvrigt vendes om: Apple gider ikke bruge tid og energi på et heterogent miljø som Windows, når de har deres eget system som de har fuld, fri kontrol over, kan udvide i egne ønskede retninger (Cocoa Touch, Accelerate, Core Audio/Image/Video) og kan bruge al den tid og millioner af kroner på at optimere til egen hardware de har lyst til. Derfor yder iTunes og Quicktime rigtig godt på MacOSX, men under middel på en Windows PC.\nKunne det ikke tænkes, at Cocoa gav dem styr på sagerne på en måde, som de ikke kan gøre med andre frameworks?\n#8 Peter Lind 14. april 2010 - 14:53\nNej, det kan ikke kun være i brugernes interesse at Apple bestemmer hvad du må eller ikke må bruge af apps. Hvis jeg er interesset i apps, der ikke lige falder i Apples smag, hvorfor skal jeg så nægtes adgang til dem? Det burde vel være et spørgsmål mellem mig og det frie marked om jeg kan finde en given app.\nApples iPhone har allerede godt med elendige spil og apps, det behøver du på ingen måde Flash for. Og Flash gør hverken fra eller til i forhold til om den app du får er god eller ej - Apple kunne bruge deciderede kvalitetskrav til at vurdere om en app er god nok til deres shop, det ville fange pointen i argumentet som det fremføres (men som jo tydeligvis ikke er den egentlig interesse hos Apple).\nTag og læs http://arstechnica.com/apple/news/2010/04/steve-jobs-weighs-on-iphone-os... - det er en ganske udmærket gennemgang af argumenterne.\n#9 Henrik Schmidt 14. april 2010 - 14:54\nRe: Hvorfor bandlyse?\nDen gennemsnitlige Macbruger er langt mere tilfreds end den gennemsnitlige Windows bruger – til trods for at Windows 7 på mange måder er et et bedre OS end OS X 10.6. OS’ets totale frihed er dermed forvandlet til en klods om benet for platformen. I øvrigt er jeg selv Windows bruger.\n...og jeg er i øvrigt (primært) mac bruger. :) Hvilket sprog man vælger at kode i, har ikke så meget med preloadet software af gøre, som jeg er enig i er en uskik.\nPå OS X kan man, til forskel fra Windows, kode i adskillige sprog uden at skulle installere noget: C, C++, Obj C, Ruby, Perl, Python, AppleScript (Gud bedre det), Java og Bash. Der er muligvis flere, men det var dem, som jeg kunne komme i tanke om. Subversion er også installeret som default. Foretrækker man Git og andre produkter som Latex er det muligt nemt at installere standalone eller via en 3. party pakkemanager.\nSelvom det ikke er vanskeligt at få Windows til det samme, så synes jeg det er rart, at have tingene installeret på forhånd, selvom 90% af brugerne nok er ligeglade, og jeg nyder i høj grad godt af, at jeg ikke er tvunget til at kode i Obj-C på OS X.\nMen pointen er, at de brede kryds-platform udviklingsværktøjer altid vil give en mindre udnyttelsesgrad af de systemspecifikke features på de enkelte platforme. Dermed vil fx iPhone platformen miste sin edge og sin identitet hvis udviklerne var afhængige af hvornår og om overhovedet Adobe frigav nye iPhone specifikke features (Fx multitasking eller en Axe detector)\nJeg vil give dig ret i, at hvis man laver en applikation, hvor der ikke skal rettes et komma før den kan køre på flere platforme, så bliver der let tale om en situation, hvor den laveste fællesnævner vinder. Spørgsmålet er så, hvordan kunderne vil reagere på en sådan applikation. Jeg har meget svært ved at forestille mig, at de vil købe en applikation, der ikke understøtter multitasking, hvis den funktionalitet er til stede i andre applikationer. Under alle omstændighederne burde det være brugernes valg.\nI øvrigt er MonoTouch, som jeg har forstået det, specielt udviklet til iPhone OS og Unity kan, igen som jeg har forstået det, også køre på andre platforme end iPhone. Der siger de i hvertfald på deres hjemmeside. Valg af sprog og frameworks burde være udviklernes valg og ikke Apple's valg.\n#10 Jimi Hansen 14. april 2010 - 15:38\nNu er det jo ikke udviklingsværktøjet men udvikleren der er ansvarlig for hvorvidt noget software er godt eller skidt.\nUdviklingsværktøjet sætter en øvre grænse hvor godt resultatet kan blive. Nemme udviklingsværktøjer som Flash sænker også tærsklen for hvor meget udviklerne skal kunne for at få adgang til platformen - den tærskel kan godt blive for lav.\nWindows har været den dominerende platform på traditionelle computere, og har derfor tiltrukket udviklere og fået store mængder software. Mindst 90% er dog rent lort. Lige nu er iPhone den dominerende mobile platform - og Apple er tydeligvis opmærksomme på at den ikke skal ende som Windows.\nApples iPhone har allerede godt med elendige spil og apps, det behøver du på ingen måde Flash for.\nGod logik - der findes allerede dårlig software til iPhone, derfor er der ingen grund til at prøve at forhindre der kommer mere?\n#11 Peter Lind 14. april 2010 - 18:36\nHar du overvejet konsekvensen af din pointe? I stedet for at overlade en del af arbejdet til de berørte frameworks skal udvikleren i stedet selv have mere indsigt i platformen eller skifte til et godtaget men vedkommende ukendt framework. Tror du gennemsnits-udvikleren har mere eller mindre styr på platformen end specialisterne, der udvikler frameworks? Det kunne være en pointe at overveje, om ikke den øvre grænse for gennemsnitsudvikleren er meget lavere UDEN de frameworks de kender - uafhængigt af om det så er Flash eller ej.\n... og Apple er tydeligvis opmærksomme på at den ikke skal ende som Windows.\nHvilket betyder at jeg bliver nægtet et frit valg men bliver dikteret muligheder af Apple. Det er meget muligt at kvaliteten af apps er bedre, men det hjælper jo hverken her eller der hvis jeg ikke kan få de apps jeg faktisk gerne vil have, fordi Apple ikke kan lide dem.\nBortset fra at Apple ikke har gjort noget som helst for at forhindre mere dårlig software med dette tiltag. Kvaliteten af software er nemlig ikke afhængig af sproget du skriver det i - den er afhængig af udvikleren. Så hvis Apple ville sikre sig mod dårlig software, så ville de sætte en række kvalitative krav som apps skulle leve op til - og ingen af disse ville have noget som helst at gøre med programmeringssprog (og nej, Apple ville på ingen måder have problemer med at håndhæve dette, de kan bare fortsætte som de er startet og vilkårligt afvise apps de ikke kan lide).\nMen det er ikke hvad Apple har gjort - Apple har derimod udelukkende bundet udviklere endnu mere end de i forvejen er, tilsyneladende for at hæmme konkurrencen på deres platform endnu mere og for at spænde ben for Adobe.\n#12 Henrik Schmidt 14. april 2010 - 18:38\nJeg tror nu ikke, at det vil tage mig ret lang tid at lave en flashlight app til iPhone, men jeg tjener nok ikke mange penge på den. Hvorfor er det så forfærdeligt at lade brugeren om at sortere imellem gode og dårlige applikationer?\nMan får ikke dårligere software af at bandlyse andre frameworks end Apple's og andre sprog end Obj-C. Det er der i hvertfald ikke noget, der tyder på.\n#13 Jimi Hansen 14. april 2010 - 20:17\nBortset fra at Apple ikke har gjort noget som helst for at forhindre mere dårlig software med dette tiltag.\nØhhh, hele grunden til at Apple gjorde det her var at sikre kvaliteten af softwaren på deres platform. Så der er nogen der helt har misforstået et eller andet - enten er det en af verdens største og mest succesfulde teknologi-virksomheder eller også er det jer kloge hoveder...\nWe've been there before, and intermediate layers between the platform and the developer ultimately produces sub-standard apps and hinders the progress of the platform. Steve Jobs i svar-mail til Greg Slepak\n#14 Henrik Schmidt 14. april 2010 - 21:24\nDet er jo tilladt at tvivle på Steve Jobs ord. I øvrigt har Apple ikke bekræftet det citat, men det gør egentlig ikke nogen forskel, om det er autentisk. Jeg æder heller ikke alt Steve Ballmer går rundt og siger.\nHvis Apple kom med nogle benchmarks, der understøttede deres påstand eller nogle erfarne softwareudviklere argumenterede for de tekniske aspekter, så kan vi snakke om det. Indtil da mener jeg ikke, at der er noget der tyder på, at det er andet end en politisk udtalelse, der ikke har noget med teknik at gøre.\nNu er der jo heldigvis en masse folk her på sitet, der arbejder med software til dagligt inkl. mig selv, så måske er der nogle, der kan komme med nogle eksempler på, at gode frameworks/sprog alene resulterede i dårlig software?\n#15 Jimi Hansen 14. april 2010 - 22:24\nHvis Apple kom med nogle benchmarks, der understøttede deres påstand eller nogle erfarne softwareudviklere argumenterede for de tekniske aspekter, så kan vi snakke om det.\nUdover Martin Heltborg Jensen i ovenstående Version2-artikel, så er der flere teknisk velfunderede folk, der har underbygget det...\nJean-Louis Gassée, som stod bag BeOS: http://www.mondaynote.com/2010/04/11/the-adobe-apple-flame-war/\nLouis Gerbarg, som har arbejdet på FreeBSD og Darwin: http://www.devwhy.com/blog/2010/4/12/its-all-about-the-framework.html\nIøvrigt kan problemet ikke »benchmarkes« eller belyses udfra tekniske detaljer. Det ER en politisk beslutning om hvordan Apple bedst varetager deres software-platform i længden.\n#16 Jakob Damkjær 14. april 2010 - 22:51\nDen bedste kommentar fra /Dev/Why?!\nA lot of people are claiming they're going to stop developing for the iPhone, but I take that as seriously as a 7 year old threatening to hold his breath until he gets ice cream for supper.\nYou think Android development is any better?\nYou have four active OS revisions you have to program against right now, and a dozen separate hardware platforms you have to test against.\nAnd, it's going to get messier.\nVerizon is planning to prevent people from going to the Android store and force users to go to VCast. You want your Android App in front of users? You're going to have to go through Verizon for permission.\nDen her kommentar fik mig til at le højt og rulle rundt på gulvet ;D og fik mig til at tænke på Good Will Hunting... "Do you like apples ?"\n#17 Deleted User 15. april 2010 - 00:33\nDen rigtige årsag!\nNår man skal finde ud af de sande motiver til hvorfor firmaer, agerer som de gør kan man som regel, bruge follow the money regel. Så hvordan tjener Apple penge ved at holde udviklere væk, fra deres platform. Well, fakta er at idag Apples AppStore ubestridt det mest velfungerende marked for mobile applikationer. Det har flest købere, sælgere og handler. Det er jo ikke en helt skidt situation for Apple, men nu er Nokia, Google etc. begyndt at lave egne markedspladser, så det gælder selvfølgeligt om at forhindre disse markeder i at vokse. Derfor er det fornuftigt, at forhindre brug af software, der gør at når man bygger sin iPhone-app, så kan man automatisk også kompilerer en Android-version etc.\n#18 Martin Heltborg Jensen 15. april 2010 - 07:11\nJeg har meget svært ved at forestille mig, at de vil købe en applikation, der ikke understøtter multitasking, hvis den funktionalitet er til stede i andre applikationer. Under alle omstændighederne burde det være brugernes valg.\nMen det er det jo så ikke hvis økomien i et givet projekt har dikteret at der skulle udvikles kryds-platform (hvilket fx kunne være en mulighed med Adobe Flash før ændringerne). Men Apple ville i et sådant kryds-platform approach være underlagt kvaliteten af compileren til den enkelte platform. Og med de erfaringer Apple har gjort sig med Adobes Flash på OS X platformen forstår jeg udmærket at det er et alt andet end attraktivt scenarie hvor iPhone platformens fremtid bogstavelig talt er i hænderne hos Adobe. Situationen er nu efter ændringen, at økonomien i et givet mobilprojekt må afspejle native iPhone udvikling og det vil naturligvis sikre en højere kvalitet og mere iPhone ”identitet” i de enkelte projekter.\n#19 Nikolaj Brinch Jørgensen 18. maj 2010 - 12:40\nJVM på iPhone\n»Ud fra et statisk perspektiv kan værktøjer fra Adobe og Monotouch godt lave applikationer, der kan indfri et behov. Men på et tidspunkt kan det ikke undgås, at de bliver en klods om benet for udvikleren, fordi der altid vil være en forsinkelse på den tid, det tager eksempelvis Adobe at implementere nye features fra Apple i deres eget værktøj,« siger Martin Heltborg Jensen\nDet er indtil videre gået fint for f.eks. Java på næsten alle andre håndsæt end iPhone. Jeg forstår godt Apple - de vil ikke tillade en teknologi til udvikling af Apps, som de ikke har fuldstændigt kontrol over. Java, .NET osv. er alle teknologier som er styret af andre end Apple, og derfor skal de ikke tillades. Det tror jeg er den egentlige grund. Det er også derfor der gik så lang tid inden der komme en ordentlig Java til OS X.\nDer kan iøvrigt godt laves konstruktioner i f.eks. Java (SWT er et godt eksempel), som gør det muligt at udnytte funktioner i et underliggende OS, inden den næste udgave af "Java for iPhone" udkommer. Så din pointe holder ikke. Desuden er det normalt at HW og diverse endorsed SW producenter arbejder sammen op imod releases, hvilket gør at der er versioner af software klar til den nye platform.\nWindows 7 på mange måder er et et bedre OS end OS X 10.6\nØhhh, det er det så ikke - men fred være med dem som spilder tiden med Windows.\nÅbne platforme får langtidsholdbar success, det er noget af det OS X har vundet på. Hvis bare Android telefoner var lækre, ville jeg da også gerne have een.\nSå nåede #MeToo til Danmark19